text:
Ducumentu
Biennale di prosa - Nino Romeio
Post Mortem
« Vi salutu o sgiò prufessore ! »
« Cù rispettu o sgiò prufessore ! »
« Vita longa o sgiò prufessore ! »
Prufessore ùn era ancu. Ma u chjamavanu digià prufessore. È quella parolla paria ch’ella u seguitessi ind’a scalinata comuda è larga : u s’accampava da capu à pedi, li viaghjava vicinu, l’apria a strada. Ed ellu l’alluntanava cù a manu. À chì u vedia passà, in furia in furia, pensava ch’ellu rispundissi à un salutu, à un mottu, à un cumplimentu. Invece chì ellu ricusava ciò chì li mettianu à dossu quant’è ch’ella fussi stata una ghjastema. Mancavanu quattru o cinque mesi è u so affare l’avia prepartu pianamente è bè. A si rimacinava centu volte à ghjornu : « Avà ci simu ! U tempu di piglià e funzione di direttore… u tempu ch’ella ghjunga a numinazione… u tempu d’almanaccà i ducumenti… ». Tempu, tempu, tempu… È s’ellu si fussi intanatu qualchì sarpu trà e rivigliule di issu tempu ? S’elle ci duvissinu cacà e mosche ? È s’è qualchissia avissi traparlatu in modu vituperiu ? chì n’avia ghjente ghjilosa in giru à ellu, ancu à mezu à quelli chì li dicianu « prufessore » ind’e scalinate. Pè quessa cullava i scalini duie à duie allarghendu l’infurcatura u più ch’ellu pudia : minava à calci u tempu è e scunghjure chì u spiccavanu da quella numinazione u tempu ch’ella fussi diventata uffiziale : prufessore ; è nimu averia più stinzatu l’ochju o capighjatu.
Ellu ci pensava ogni matina : à pena ch’ellu spunia u so culu nantu à i gabinetti, imaginava e diverse forme ch’ellu si pudia piglià u scrittoghju ch’ellu duvia appiccicà à l’entrata di u palazzu Ingrassia :
FILADELFO TORRISI
Direttore di l’Istitutu di Medicina Legale
Università di Catania
Innò, era megliu :
Istitutu di Medicina Legale
Di l’Università di Catania
Direttore
Pruf. Delfo Torrisi
O ancu :
Università di i studii Catania
Facultà di Medicina è Chirurgia
Istitutu di Medicina Legale
Torrisi pruf. Filadelfo
Direttore
È quale l’averia mai pensata cusì… u figliolu di Cirino u spazzinu chì, à Trecastagni, u si ghjucavanu à a risa i beccamorti per via di a puzza ch’ellu sparghjia ; u nipote di Delfo « cammisedda » chì ancu in vechjaia rimpruverava à a moglia d’avè li duvutu cumprà a camisgia di notte u ghjornu di u matrimoniu… a cattedra di prufessore in Catania !
Dicia u babbu – chì ci avia lasciatu i reni à travaglià in soprappiù da fà lu studià – chì u figliolu era diventatu prufessore u ghjornu di a so scrizzione à l’università. Avà ch’ellu era in ritirata, da a mane à a sera, Cirino girandulava in piazza chì ne paria un paone, bellu vestutu cum’è un funziunariu – induv’ellu era passatu u sucidume di u spazzinu ? – imbalsamatu di lavanda è di brillantina, cum’è una vechja figlia pretensiunuta : à chì li passava à cantu – cunnisciutu o scunnisciutu – entrava in discorsu nantu à u figliolu chì era u direttore di tutti i spidali di Catania è ch’elli l’avianu ancu chjamatu in e Meriche pè a direzzione di a salute publica ; ma ellu avia ricusatu.
I paesani, chì u cunniscianu, da sbaccone u cumpravanu è da sbaccone u vendianu. Ma quandu qualchissia li facia u rimbeccu : « U vostru figliolu, o zì, hè duttore tombamorti, micca duttore chì guarisce i vivi ! » tandu li venia a stizza à u spazzinu ; l’ochji rossi inciaparati, u musu stinzatu ansciava è tartagliulava : « À voi l’invidia vi face frighje ancu a pelle di u culu ! » è li beffava l’affare cù un gestu di manu.
Quand’ellu scuntrava issi sputriti, Cirino, - è accadia spessu - si ne firmava intrunatu una ghjurnata sana. Hè chì qualchì mastarucula ci duvia esse trà e fave.
Un ghjornu… u so figliolu Delfo, in verità, l’avia fattu fieru di pettu à u paese. U si pudianu ghjucà à a risa à ellu, ma micca à u duttore… chì quand’ellu ghjunghjia in Trecastagni ci vulia à fà li u rinchinu. U rispettu u s’era guadagnatu ; è ancu i soldi. I patacconi l’entrianu è l’escianu da e stacche cum’è ceci è fasgioli arrustiti. À u babbu avia fattu custruisce u segondu pianu di a casa : avia fattu vene a mubbiglia ; è quand’ellu amparò, Ursino u cuntabile di terzu livellu in ritirata, u locu, a qualità è a natura… s’era guasgi chjappu una falatura. In casa ci era a televisiò per ellu è u lavapanni pè a moglia. Avia u so contu apertu in magazenu ma ùn ne apprufittava mancu chì Cirino Torrisi pagava in cuntanti ; a pensione l’avia… è chì pensione… soldi piatti sottu à e mattunelle… fatta fine l’averia truvati Delfo. Si pudia lagnà ? seria statu un vituperiu !
È puru…
Un ghjornu… Delfo era prufessore di e donne pronte à parturisce è di i so sicreti femminili : ginecologu. Una strada bella aperta davanti à ellu. Strada ? Stradone sì ! È ancu in falata !
Un ghjornu… Ma perchè avè sceltu issa prufessione, di sicuru colta, ma for di natura ?
Perchè ? Nantu à què u sbaccone avia ancu ragiò.
Quattr’anni Delfo, sempre studiente, l’avia passati à fà l’internatu ind’a clinica Gineculogica di u spidale Vittorio.
Cù Mariannina a misterbianchese, a so prumessa da i tempi di u liceu, avianu custruitu – in discorsu è solu in discorsu – i muri maestri, l’impalcature è e travate di u palazzu di l’avvene. Dopu u dutturatu, priparendu a spizializazione, avianu da apre un gabinettu chì avia da accoglie i clienti da Bronte finu à Giarre, da Montepò finu à Viagrande – a misterbianchese avia parenti inghjilocu. U lucale ci era digià : u magazenu di scope è di ciramiche di u babbu di Mariannina, chì à principiu ùn ne vulia mancu sente parlà di u figliolu d’un spazzinu, ma dopu… pian pianinu… u si pigliò in simpatia chì u ghjenneru mutava duttore.
Dopu si spicconu ; pè dì la cum’ella corse a vuciata tandu, u si lasciò Mariannina quandu u scuprì, aprendu senza vulè la a porta di a sala di e medicine, appiccicatu cù Elvira l’infirmiera, quella chì facia vultà di cerbellu u mondu sanu cù a so bazzichera di culu franchendu i curridori è i salotti – ancu e carreghe si vultavanu – ma ùn si dava mai à nimu.
Duvia cascà propiu nantu à Delfu quella lofia ?
Mariannina era una dunnetta belluchja è ben fatta di persona, ma ancu cù i tacchi à u ghjuvanottu li ghjunghjia sottu spalla. Chjuculella ch’ella era, li stringhjia quantunque a funa, ch’ella cunniscia i so vizii. Ancu ella li ne dava pocu è micca… è mittendu ci tutte e pricauzione. Di quandu in quandu qualchissia li dicia ch’ellu avia sculinatu à Delfo in cerca di quell’erbetta ch’ellu maledisse Diu santissimu. Tandu ella facia cum’è u paracqua : cù quell’arechja ùn vulia sente.
Ma di fà la davanti à ella… è ancu à u spidale ! È s’ellu avissi apertu a porta qualchissia d’altru à a so piazza ?
Si saria ancu pussuta cuntrullà : serrà a porta è ùn vede micca cù quell’ochju. Ma quand’ellu s’inficca u diavule ind’e civolle ! Propiu in quellu mumentu s’affacconu un duttore cù quattru culleghi. Cum’è a ghjatta salvatica pigliata ind’una trappula senza a pussibilità di salvà si, Mariannina cacciò l’unghje è si lampò nantu à i dui spurcaccioni à colpi di gridi è di fraii mittendu u parapiglia è teni ind’u spidale sanu. Ghjunsenu à spiccà li, ma più a misterbianchese briunava è più li cullava a stizza. Cappiò miraculi di ghjasteme…
Vultà in daretu ùn pudia più chì n’avia dettu troppu ! Tandu decise di vendicà si è di quellu Don Ghjuvanni ne vulia fà a stirpizia. È cumbricculò tantu è più ch’ella ghjunse à u so scopu.
U ghjornu stessu u direttore cunvucò à Delfo ind’u so scagnu.
U mondu ch’ellu ci era… accatamalzati è appiccicati stretti stretti ci eranu l’aiutanti, l’assistenti, i bursieri, i spezializanti, i studienti, i vacatarii di a Clinica Gineculogica di l’Università di Catania ; ancu Ioachino Palombella, u nipote direttu di u capimachja di u Corsu, da raprisentà a catiguria di l’infirmieri ; u gestiunariu Petino raprisentava u persunale amministrativu.
Ùn ci era chè maschji, tutti arritti, pusavanu solu Delfo è u direttore.
Parlò u sceffu più di un’ora, cù a lingua schjumosa è e labre stinzate ; è li s’ingiallianu l’ochji à misura ch’ellu s’infucava. S’ellu facia qualchì cacciata spiritosa, si piantava u tempu ch’ella fussi capita a cacciata ; è tutti mettianu à scaccannà. Ancu u baullone di Ioachino chì partia à ride u prima senza avè ci capitu un’acca.
U suchju di u discorsu tuccava l’etica è a muralità di a prufessione medicale. È quale u purtava quellu discorsu ! U direttore chì quand’ellu vedia carne fresca paria un polpu da quant’ellu li crescianu tentaculi ! È cù Elvira ùn ne parlemu… s’ella ghjunghjia durante a visita l’appiccicava l’ochji à dossu ; mettia à tartagliulà è ne perdia u filu di ciò ch’ellu facia. Inventava scuse senza capu nè pedi da stà si ne solu cun ella ; solu pè mirà la… chì ella ùn a li dava mai vinta ; è s’ellu si facia più curagiosu cù insinuazione è sguardi pritensiunuti, ella u si lasciava ind’e l’acqua cum’è un baccalà.
È quessa li fermava in gola è li facia piglià i paesi. Propiu ellu si duvia lascià intrappulà, capimachja è ancu capipartitu in pulitica, s’era pigliatu d’amore pè quell’infirmiera ; è fatta fine, quellu pezzone di donna a si facia u muccicosu di Delfo (eranu digià parechji anni ch’ella durava l’affare, ancu s’è ognunu si facia a so vita da u so cantu).
Parechje volte Cirino avia dettu à u figliolu : « I capimachja ci vole à lascià ch’elli si sfoghinu ! Più mughjanu è più ti devi cuntrullà ! »
È in quella situazione Delfo pruvava à seguità u cunsigliu di u babbu : si cuntrullava. L’avvene s’era infuscatu : ma a quessu ci averia pensatu più tardi. Avà li ci vulia à curà l’interessi minuti : è si cuntrullava.
Ma u lindumane po… U guardianu li ricusò d’entre ind’u Vittorio cù a vittura, è a si lasciò fora. Pusatu ch’ellu era in caffè di punta à u spidale s’affacconu in banda unipochi d’infirmieri, di purtadori di cataletti è d’agenti di u mantenimentu. Messenu à traparlà à voce spurgulata nantu à i ruvinafamiglie velenosi… chì ci vulia à sciappà li u capu nantu à e petre cum’è à i sarpi ! È dopu : à chì li scrachjò ind’a tazzina, à chì li fece cascà a brioscia, à chì li ringuersciò u caffè à nantu, à chì u bugava… è sempre dicianu « scusate o sgiò duttore ! ». I cunniscia tutti Delfo, eranu parenti di a misterbianchese è cumpari di u babbu.
À u travagliu, i culleghi, i duttori nimu u salutava più ; più nimu si fidava. Ma ognunu u si pigliava in disparte è li facia a lizziò nantu à l’anatumia di Elvira l’infirmiera.
Esciutu ch’ellu era truvò a seicentu di u babbu sgrinfiata è intuppata ; cù un frisgiu ind’a pittura chì si facia u giru sanu di a vittura.
A listessa sera, vultendu si ne in casa cù a muturetta di u cuginu, ind’e rivultuline di Viscalori, u fecenu piantà quattru sgagliotti – li parse chì unu di quelli era un nipote di Mariannina – . U pistonu à calci è pugni è dopu dui di quelli si piglionu a muturetta di u cuginu Angelo – ch’ellu fù ubligatu Delfo à rimpattà in parechje volte – da scappà. U si lascionu in pianu induluritu è bè.
È passonu i ghjorni : unu peghju chè l’altru. Era una guerra. Ma in issa guerra, difficiule, ellu si cuntrullava. È si cuntrullò durante una settimana sana.
Una mane – un luni – era fora di punta à u cataru : pisò l’ochji è l’apparse u frontispiziu di u spidale Vittorio. Li parse di vede una prigiò. Si girò è si ne vultò in casa – ci lasciò ancu camisgia è funenduscopiu – . Li firmava una materia da passà è avia sei mesi pè preparà si ; è pè quell’uccasione si duvia cuntrullà à tutti i patti. Fece u giru di tutti l’istituti : nunda.
Ghjunse à l’istitutu di Medicina legale. Culà, à chì ci vulia preparà una tesa u si purtavanu in paparia da u direttore à u purtinaru. U dutturatu u li davanu ancu in prucurazione. Ma Delfo ùn era mancu à pena corciu è u travagliu ùn li facia paura.
Cusì messe à studià cù passione a so nova materia. Da a mane à a sera si passava u so tempu à l’istitutu. Sustenì a so tesa chì u rapurtore si ne leccò u mustacciu. U direttore – quellu chì ci era prima di quellu attuale – li truvò subbitu un postu ind’u stabilimentu. Si pudia lascià scappà à qualchissia cum’è Delfo ? Sempre dispunibule, cù u sensu di e rispunsabilità, travagliava cum’è quattru ; è po… Po ci era l’affare di u nasu…
Quellu rigalu di a natura Delfo ùn u cunniscia mancu ; u scuprì cum’è un’evidenza à pena ch’ellu fù riclutatu in quell’istitutu. Ùn si meravigliò tantu chì a so famiglia, pè ciò chì tuccava u nasu, ùn ci era nimu chì a pudissi supranà. U babbone Delfo, di u vinu di muntagna induvinava u rughjone, l’annu, u legnu di a botte, à qualità di a vigna, u zolfanu in quantità ghjusta o sbagliata, padrone è maestru di e vindemmie ; tuttu què annasendu un bichjeru. È ùn avia nè terra nè usteria ; è ùn era mancu un briacone.
U babbu era tastadore d’oliu – unu di i travagli ch’ellu facia in soprappiù u spazzinu – è sapia dì a qualità di u pruduttu cù l’annasera ; dopu fidighjava à traversu à u bichjeru, s’unghjia e dite, e strufinava è e liccava, è s’allisciava e labre cù a lingua. Ma quessa era tutta cummedia pè fà cresce u prezzu di u serviziu ; u veru stimadore era u nasu.
È ancu Delfo era espertu in l’affari di u nasu : da duttore si dicia ch’ella era una lascita di l’anziani è di l’antenati. Ma a so spezialità ùn era nè u vinu nè l’oliu. È chì pudia esse tandu ?
Truvò a so via ind’u murtoriu. A prima volta ch’ellu ci entrì, invece di storce u musu Delfo messe à annasà cù attenzione : facia e so prove. Quandu chì l’altri s’alluntanavanu, ellu s’avvicinava ; quandu chì l’altri passavanu in furia, ellu piantava è annasava. Tempu una settimana u so nasu ghjunghjia à incertà l’ora di a morte – si pudia ancu sbaglià… ma à penuccia – .
Dopu, u nasu si primurò di e stintine : ùn si sfrancavanu a melza, i reni, u fegatu è i pulmoni chì sparghjianu u minimu sisu ; truvava subbitu l’origine di u male : tossicu o vilenu, impeghjurime di malatia, cause antiche o di l’ultimu ansciu. Pè quelli tufoni nasinchi spalancati ùn era difficiule di passà à u corpu è à e budelle. Ci vulia à scopre ciò ch’ellu avia manghjatu u mortu è l’ora di l’ultimu pastu.
Dopu, ogni cunclusione era cunfermata da l’annalisi specifiche ; ma pè quesse ci vulia u tempu è u nasu di Delfo anticipava i risultati. Pè u direttore era un vantaghju strasurdinariu ; è ancu un bellu riclutamentu pè l’istitutu sanu.
Quand’elli s’affaccavanu in Catania duttori è prufessori furesteri, pè visita o pè cungressu, u direttore almanaccava ind’a camera murtuaria una dimustrazione di e capacità di u ghjuvanottu. Tandu s’apria un mortu ghjuntu di frescu, si mettianu d’accordu nantu à e cunclusione, chjamavanu à Delfo è si piazzavanu in chjerchju. Ellu annasava è rendia contu ; è e so cunclusione si currispundianu sempre cù quell’altre ; è s’ella ci era una divergenza a ragiò l’avia Delfo. In isse situazione ellu ùn facia u montasega ; si stava misuratu, parlava pocu ma in modu bellu sennatu. À dì la franca u scumudava ancu à pena di mette si cusì in mostra. Micca ch’elli u si ghjuchessinu à a risa, à u cuntrariu ; li purtavanu rispettu è stima è u so nasu era diventatu famosu ind’e l’università di u cuntinente è ancu ind’i tribunali.
Era un ghjuvanottu astutu è ùn si ghjuvava solu di u nasu ; avia ancu un cerbellu chì u facia studià, sperimentà, scrive articuli ind’e riviste. Inghjilocu u chjamavanu da fà corsi o cunferenze ind’i culloquii. In carrughju ùn si vantava micca è tutti a sapianu.
Quand’ellu ghjunse u novu direttore – si cunniscianu digià di rinomina – li disse subbitu subbitu : « Torrisi, ai una bella carriera di punta à tè ed eiu t’aghju à puntà à riesce ; ma attentu à ùn mette u nasu nantu à mè ! ». À Delfo li parse di ripiglià fiatu. Sinu à tandu facia tuttu à prò di u vechju direttore. Avà ch’ellu ùn ci era più pudia travaglià pè sè stessu.
U novu capimachja tense a so parolla è Delfo cullò i scalini di a riescita à dui à dui. Cusì cullava, in quellu mumentu, e scalinate di u palazzu Ingrassia.
« Rispettu, o sgiò prufessò ! »
« A salute, o sgiò prufessò ! »
« O prufessò, vengu à vedeti da quì à una stonda ! »
Avia toccu l’ultimu scalellu : prufessore ; è n’avia cullatu dipoi a prima volta ch’ellu era entrutu in quellu palazzu ; quantu li n’avianu fattu vituperii nentru è fora.
À u tribunale chjamavanu sempre à ellu o à u direttore. Cunsultava pè trè cumpagnie d’assicurazioni tamante. È fù propiu ind’una di quelle cumpagnie ch’ellu scuntrò, sustenutu ch’ellu avia u dutturatu, à Mariannina – ma guardate à pena u destinu ! – ma quessa era di Acireale : bella zitella è ancu di bona famiglia. Travagliava à l’accogliu ma u babbu era u patrone di l’agenza. Si maritonu. Cum’è Delfo a ghjuvanetta era astuta è diventò subbitu rispunsevule di l’agenze di Catania, Messina, Ragusa, Siracusa è Enna. Guadagnava guasgi quant’è u maritu. Pè dì ch’elli eranu in pusizione suciale asgiata.
Li piacia à spende, tandu cumpronu un casale in Battiati chì à quale u vedia firmava cù a bocca in telaghju. Avianu ancu una casa in orlumare è appartamenti à pighjò inghjilocu (masimu in Acireale, chì u babbu avia datu à Mariannina un bellu patrimoniu). Delfo ùn facia chè cambià vittura è si vestia ind’i magazeni più belli di Catania. À a figliola – unica, chì Mariannina ùn ne volse più – li buscava tuttu ciò ch’ella vulia, ancu a luna. Si pudia lagnà ? A so brama era di truvà sempre di punta à ellu unepoche di scalinate comude è larghe cum’è quelle ch’ellu avia compiu di cullà sinu ad avà.
« M’arricummandu pè quell’affare, o sgiò prufessò ! »
« O sgiò prufessò, u direttore si primurava di a vostra salute ».
« Vi facciu u caffè, o sgiò prufessore ? »
In curridore scuntrò à Cristoforo l’allestimortu.
« Quantu n’avemu stamane ? »
« Una, o sgiò prufessò ».
Calculò quant’ellu ci averia persu tempu. S’inficcò ind’u so scagnu è serrò cù a chjave. Aprì l’unicu tirettu ch’ellu tenia chjosu è agguantò u carnettu. Fece a prima telefunata : ùn rispundia nimu. A sigonda : à quell’ora ùn ci pudia andà… s’ellu l’avissi chjamata prima… A terza… Toccu a quarta pigliò appuntamentu. U librettu era pienu à casate : tutte donne ; è micca puttane – chì cù quelle Delfo ùn ci andava micca – donne figlie, prumesse, maritate chì à vede le cusì parianu belle assinnate ma cun ellu perdianu u capu.
Ind’u listinu di e priurità e donne venianu dopu a carriera – in prima pusizione ci era a figliola – à listessu rangu ch’è a moglia postu ch’ella era una donna, è chì donna… ! Oghje eranu falate in terza pusizione, ma quend’ellu era giovanu si stavanu in cima. Ùn avia micca bisognu di matriculà si i cerbelli o di fà sforzi : cum’è s’ellu avissi avutu u mele, e donne li bufunavanu in giru quant’è l’ape, si calavanu è si firmavanu appiccicate. Ancu quessu era un donu di a natura ; è issa lascita era di u babbone.
Delfo « cammisedda » avia sempre a so rinomina ancu à ottant’anni. Si dicia chì quand’ellu travagliava a terra pè una famiglia di ricconi è ch’ellu nettava e caldane di a barunessa, e donne si facianu pagà a gabella trà e linzole.
Ancu u spazzinu, u babbu… Li venia u torcicollu à e paisanelle quand’elle u guardavanu spazzà i carrughji… è a dumenica quand’ellu si vestiva di puntu novu eranu parechje e donne chì li s’intrusciavanu e cosce solu à mette li l’ochji à nantu.
Ind’è Delfo ci era u razzinu ; ed era ancu andatu à scola. Parlava bè, t’avia un sguardu penetrante, raffinatu di manere… quantu n’avia scummossu donne ! Quand’ellu era giovanu, cù e donne si divertia è si campava. Avà era diversu l’affare. Avà di e donne n’avia u bisognu ; è in quantità.
Messu ch’ellu avia u pede pè a prima volta ind’a camera murtuaria, ùn si frasturnò à guardà morti scannati, cive spargugliate nantu à i carrittelli, bracci è ghjambe sticchite cù u culore acciarinu.
U core invece pigliava i paesi è paria ch’ellu ghjuchessi di tamburu. U sangue scaldava è bullia, curria cù scimizia finu à ghjunghje ind’u cerbellu cum’è un marosulu in timpesta. Li s’infucava u capu è ci perdia a ragiò. Dopu, pianu pianu, u turmentu s’appaciava.
Da u fora ùn si vedia nunda ; nè un tremitu, nè un russore, nè una candella di sudore. Nunda. Solu un’ansciata loscia è prufonda è l’ochji chjosi à ogni annasata ; ma a ghjente credia ch’ellu era una tecnica persunale. Tandu u cerbellu si sbiutava è u sangue a si pigliava à l’inghjò, drittu drittu, senza cansà si in nisun locu ; è s’accuglia sottu à u corpu. È da quì partianu di quelle zirlate chì empianu à straripera a cornamusa trà e so cosce. È u sarpu puntava u musu, si sticchia è si tendia cum’è un scemu : ma u sangue bugava è puntava torna ancu s’ellu ùn ci era più spaziu. È isse bugate li frighjianu chì ne diventava un suppliziu.
Paria chì di Delfo ci ne fussi duie : unu chì suffria è unu chì si cuntrullava. U sigondu Delfo, spertu è ammanitu, era quellu chì s’affaccava di pettu à i duttori è à i sdrisgiamorti ind’u murtoriu. Ma quand’ellu escia, si piattava u sigondu da lascià a piazza à l’altru Delfo, quellu chì duvia scumbatte cù i dulori chì u tazzavanu per via di quella prisacca piena è tesa quant’è ch’ella duvissi schjattà.
Ùn ci era nunda da fà ; ci vulia à reagisce !
À principiu pensava : « stranezze di ghjuventù… affari di spirienza… » Innò ! chì più passava u tempu è più i dui Delfo si spiccavanu. È e sacchette piene è strapiene e duvia gestisce ellu, è i spasimi sempre più putenti i si duvia scunfinà ellu. Cusì si pigliò l’abitudina di dà appuntamentu à una donna dopu ogni autopsia da spregnà si u più ch’ellu pudia.
Tandu paria indiavulatu : futtia è futtia finu à perde fiatu è à rompe si i reni. Si sbiutava è ripigliava à futte ; è à ogni zirlu putente lentava un lagnu cum’è l’agnellu chì vede a cultella chì polza i cumpagni. Cusì chì certe donne ùn avianu micca acettatu un sigondu incontru ; ma c’eranu l’altre, più numerose, chì ci pigliavanu un piacè tamantu è ci vultavanu più chè vulinteri. Andate voi à truvà ne un’altru cusì chì ci mette l’ardore di quale u face pè a prima è l’ultima volta !
Si ne vultava in casa stancu mortu è a moglia l’accunsentia u riposu di a duminicata. Ma d’aostu, quand’elli si pigliavanu e vacanze si passavanu u mese sanu ind’a casa in custera. Mandavanu a zitella ind’è i cugini d’Acireale è a ghjurnata si passava in lettu à fà tira è molla. S’arrizzavanu solu pè suddisfà altri piacè : una capiciuttata in mare trà i scogli, una bella manghjata di pesci.
Ind’u lettu di a casa di l’orlumare Delfo era un altru omu : mansu, dolce, zitellone. T’avia a pacenzia è si lasciava supranà. Mariannina si techjava à piacè è u li rendia cù l’interessi. Certe volte dicia : « Duveriamu fà cusì tuttu l’annu… » Ma u dicia pè fà cumplimentu è pè infierisce u maritu. Ciò ch’ella si pigliava li bastava : d’aostu si facia a so riserva pè l’annu sanu.
L’acese avia solu u nome in cumunu cù a misterbianchese : à Delfo li lasciava a so libertà è ùn li mettia nisuna pastoghja. Ùn si primurava mancu di sapè s’è Delfo si piattava in altre tane. È s’ella si facia a dumanda si rispundia trà sè è sè : « S’ellu hè cusì Delfo perchè vede altre donne vole dì chì pè esse cum’ellu hè li ci vole à vede altre donne ». Passati ch’elli eranu vint’anni inseme a donna si strughjia sempre pè u maritu. Pè u so amore tenneru, pè a so manera di sbramà la cù dulcezza – è ne dava ancu di più –, pè quellu visu è quellu core sempre allegru per ella è pè a figliola. Perchè averia lampatu l’acqua ghjalata nantu à u focu ?
Ella po, in vint’anni, ùn avia mai cunnisciutu un altr’omu ad avè li stuzzicatu u pelu. È ci n’era chì l’accampavanu cum’è l’ape nantu à u fiore, ancu avà. Tandu si facia u listessu ragiunamentu : « S’o sò cusì è ch’ùn aghju avutu altr’omi vole dì chì pè esse cum’e sò mi ci vole à stà solu cun Delfo ». Fatta fine chì pè e donne Delfo avia falatu e scalinate comude è larghe cum’è quelle ch’ellu falava avà pè andà ind’u murtoriu.
« O sgiò prufessò, ùn vi scurdate di mè, n’hè ? »
« A cruvata hè storta o sgiò prufessò ».
« Vi possu chere una stonda o sgiò prufessò… pè una tesa… »
A ghjuvanetta u fece piantà nantu à l’ultimu scalinu : ella si fermò sottu, ellu un scalinu più insù. Un bellu pezzu di ghjuvanetta ; è mentre ch’ella mustrava dui quaderni scritti zeppi, si strufinava i petti nantu à u bracciu di Delfo senza mancu fà la à posta. È li mandava, appiccicata ch’ella era, un ansciu prufumatu è caldu. Ellu l’ascultava è li rispundia cun precisione dendu ascoltu in ogni cosa ; ma ind’u frattempu si primurava ancu di u sarpu chì li s’arrizzava trà e gambe, imburritu ch’ellu era digià. Dopu si licenziò è Delfo a si guardò chì bazzicava u so culettu vultendu si ne versu a surtita.
Un altru nome da aghjustà à u carnettu ? Studiente mai ch’ella fussi ! Dutturessa, si ne pudia ancu parlà… Accennò un surrisu ma subbitu si spense franchendu u curridore : vultonu i frastorni, debbuli ma sicuri, chì l’avianu annivulatu a matinata.
Quand’ellu era andatu à vede u direttore, quellu l’avia dettu : « Oghje sì solu solu. M’anu chjamatu in tribunale. L’altri sò impegnati da quì è da culà. Hè ghjunta una ghjuvanetta stamane : morte viulenta, pare cusì… Inghjò ci hè u raportu di i gendarmi. Guarda ciò ch’ellu ci hè da fà… una dichjarazione summaria : vistiche ogettive sterne… Guarda tù. Dumane videremu inseme. Per avà dà li un’ochjata… è ancu un’annasata ! » À chì ci era prisente ind’u scagnu li scappò una bella risata. Ancu Delfo stinzò a bocca ; si girò è si ne scappò da ùn risponde. Ùn u suppurtava micca ! Micca pè quelle cacciate, mancu à pena. À u cuntrariu… li purtava rispettu è stima, à u medicu è à l’omu. In quindici anni mai un azzuffu o una pulemica : cullaburazione massima è spartuta. S’intendianu ancu for’ da u locu di u travagliu. Ciò ch’ellu u scumudava era chì quellu cuntinentale si mettissi à parlà u dialettu lucale. Ùn era mancu à pena praticu ! A punta di a lingua li s’appiccicava à u palaticu quandu chì ci vulia à sfiurà lu. È pichjava ancu nantu à i denti invece di fiurisce tramezu à elli. È i tufoni nasinchi, ùn ne parlemu… chjosi, mai aperti. Era un scumpientu di sente lu parlà u catanese : ciò ch’ella lentava a bocca sentia u falsu è u ridiculu. Pè quessa u si ghjucavanu à a risa à a mutesca ; solu pè quessa, perchè ùn ci era nunda da rimpruverà li. In segnu d’amicizia Delfo l’averia infurmatu di quelle scaccannate. Ma Delfo era cusì ; ancu pè iss’affari quì ùn ci vulia mette a puzza. Ma quantunque a situazione li dava fastidiu.
Avà si trascinava ind’i curridori tutti quelli frastorni : li tuccava à stà si ne solu, averia finitu à capu d’una mez’uretta, ci vulia à stà torna duie ore prima di liberà si ; è po… u matriculava quellu cucumeru pisiu è longutiratu chì ùn vulia stà losciu losciu cum’è a mane à l’arrizzà. Era digià cusì ancu prima d’entre ind’u murtoriu ! Mutulava cusì aprendu a porta di l’antistanza. Trasaltò cù u gridu di Cristoforo : « O sgiò prufessò, a prepargu. U tempu di cambià vi è a vi portu subbitu. U raportu hè nantu à u carrittellu di i stuvigli ».
Delfo si pensò ch’ellu ùn a si pudia sfrancà. Entrì ind’u vestitoghju è si cambiò ancu i zocculi, u cappellettu, a mascara è u scusale di tela incirata. Ghjunse vestutu cusì in salottu chì li parse più grande ; ancu Cristoforo, chì si dava di rimenu in l’altre camere, li paria più rimurosu. Dete di manu à u raportu : sette pagine zeppe zeppe. Avà a sapia ch’elli eranu diviziosi i gendarmi, ma sapia ancu duv’ellu ci vulia à cercà l’elementi essenziali : ind’u brodu sapia truvà a carne.
A ghjuvanetta avia trà dicessette è diciott’anni. L’avianu trova à a Plaia, da a banda di Vaccarizzo. Era nantu à u rinaghju quand’ellu passò un piscadore in matinata. Era faccia à l’insù, cù e bracce in croce è cù e cosce è e gambe aperte. Nuda in Cristu. Mancu un ducumentu – astutoni issi gendarmi ! cumu pudia avè ducumenti à dossu s’ella era nuda ? – nunda di soiu ind’un chjerchju di cinque centu metri. Solu un slipparellu rossu à sessanta cinque passi, di taglia mezana, senza vistiche. Nisun segnu di viulenza nè tufoni di piccature ind’i bracci.
Delfo intese a cella di u rifritatoghju chì si chjudia è subbitu dopu u carrittellu di ferru chì scrichjulava : u sussuru si facia voce luntana, dopu rimore è dopu fraiu à misura ch’ellu s’avvicinava ; quant’è chì a morte mandessi un mediatore da mette u scumbugliu.
Era a prima volta ch’ellu ci pensava, a prima volta dipoi vint’anni. Per ellu un bracciu era un bracciu, è cusì ancu pè un pulmone, un uteru… è basta. Arte medicale, organi, attrazzi. Ùn avia mai riflettutu in vint’anni à quantu volte s’era trovu di fronte à a morte. Compiu ch’ellu fù quellu pensamentu prufondu s’affaccò u carrittellu sbattulendu i dui pannelli di a porta chì si chjosenu daretu à Cristoforo. L’allestimorti era un umone chì tuccava i dui metri, cù e spalle è a petturiccia chì parianu un armariu : carrittelli ne bugava dui à dui è i facia girà cum’è frulli. È puru quellu u puntava cum’è s’ellu avissi avutu à davanti una vittura cù u frenu à manu stinzatu ; tamantu sforzu.
Quantu pudianu pisà quelli quattr’ossi piatti sottu à u linzolu ? U carrittellu si piantò di punta à Delfo ; è Cristoforo firmò da l’altra banda. I quattr’ochji si scuntronu pè un pezzu è ùn ci era riloghju da cuntà u tempu : ma senza una parola nè un ansciu. Dopu Cristoforo scruchjò u so sguardu è fece falà u linzolu da scopre u visu, pianu pianu, cum’elle si scoprenu e carte à u pocker. « Bella zitella… peccatu ! »
Delfo calò l’ochji è li si ghjacciò u sangue.
« Hè bella, veramente bella ! » Si dice pè ogni mortu : « Pare ch’ellu dormi… » Ella pria ch’ella avissi à pena chjosu e palpebre pè parà si da u sole chì lampava e so spiriate da a finestra. Nantu à a fronte, nantu à e masche avia sempre qualchì granellu di rena.
« O sgiò prufessò, oghje eiu finiscu prima. Aghju u permessu di u direttore. Mi tocca à accumpagnà a mo moglia pè una visita… Pudete stà quant’ella vi pare : mi sò messu d’accordu cù Nzino u purtinaru ; chì quand’ellu vi vede sorte fala è mette tuttu in piazza ellu. Eiu finisceraghju dumane. S’ella ùn vi scumoda micca date solu una bugata à a porta di l’entrata… ùn si sà mai,. U lume a sapete duv’ellu si spenghje… u pudete ancu lascià accesu… ci penserà Nzino… »
Cristoforo parlava lascendu qualchì biotu pè e risposte ; ma Delfo firmava insichitu : quant’è ch’ellu fussi statu pigliatu da qualchì innuchjatura chì u facia mutà ghjacciu. L’altru si vultò è pianu pianu messe à viaghjà aspittendu l’ordine chì u duvia fà piantà. S’ellu avissi dettu di stà, u prufessore, saria ancu statu : avvisava a moglia è si ne stava culà. Nisun cummandu. Aspittò à penuccia prima d’apre a porta. « Benedica, o sgiò prufessò » disse cù un filu di voce è senza vultà u capu ; nimu u pudia sente. Puntò i dui pannelli di a porta è scappò à fughjera ; avà pudia cambià tettu.
Un passu dopu l’altru, quant’è ch’elle fussinu di piombu e gambe, Delfo s’avvicinò à a ghjuvanetta. Pisò a manu è cù unepoche di carezze cacciò a rena da u visu ; è l’accunciò i capelli in disestu. Daretu à l’arechja ci era una crustulella chì ùn vulia parte : intrusciò trè dite cù a lingua è a fece smarrisce. Fece falà u linzolu finu à u billicu – billicu ? un tufunellu induve spuntava un nociulu di carne – . Calò l’ochji nantu à e punte nere di i petti chì puntellavanu i diciott’anni. S’avvicinò, annasò è tuccò di lingua : prufumi è savori di mare cum’ella i sà cunservà a ghjuventù trà e rivigliule di a pelle.
Di colpu cacciò u linzolu, mittendu in mostra a persona sana. E cosce è e gambe s’eranu insischite, ma micca per via di a ghjuventù. Da u billicu partianu peli chjuchi chjuchi cum’è furmiculelle infilarate chì s’allargavanu dopu ind’un frisgiu di peli zeppi è corti, quellu triangulu ùn era naturale postu ch’ella era stata rasata di frescu. Ma ci era rena in quantità, inghjilocu, spargugliata o ammansata. Pigliò un stracciu è una sechja è attaccò à lavà senza ch’ellu si sfranchessi un scurnarellu, un pizzatellu, una piega. A si pigliava cun cura, cum’è quand’ellu si netta una ferita o una brusgiatura. Lavò ancu i capelli è i sbrugliò cù un pettine à denti fini. Pè asciuvà la, li tese à nantu qualchì pezza verde è sterile.
Avà pudia ancu passà u rasoghju.
Ma chì tanti rasoghju !… ch’ella avia a pelle liscia è tesa cum’è e mele di muntagna ! Ma s’intestradì è pensò chì nantu à quella pelle ùn ci duvia firmà mancu un pelucciu. Agguantò u rasoghju : si n’era ghjuvatu pocu, quand’ellu era studiente ; « pè entre in cunfidenza cù i morti » dicia u vechju direttore. Ma avà, da cum’ellu u manighjava, paria ch’ellu fussi di mistieru. U più di u tempu ch’ellu perse fù trà e cosce induve ùn lasciò nè un pelu nè un frisgiulellu.
Era pronta : Delfo pudia cumincià u so travagliu.
Principiò cù u corpu : da quellu locu pudia ghjunghje faciule à i petti è à u sessu. Spunì u nasu è surpò aria quant’ellu pudia ind’una ispirazione sola. Aspettava ch’elli si fussinu mischjati l’odori ind’i so pulmoni cù u so sangue. È mettia da banda ciò chì ùn l’interessava.
Annasò cusì ore è ore quella ghjuvanetta distesa è freta, senza perde un centimetru. È u sangue allusingatu da l’odore facia cresce à l’ispensata quellu matanghellu stinzatu : è Delfo si sentia fiaccu. L’averia pigliatu à martillate quellu gunfiore vituperiu ! L’averia messu ind’un morsu da fà lu schjattà ! Ma a vuluntà truvava u cerbellu chjosu cù u lucchettu.
Tandu si spugliò ancu ellu, nudu in Cristu. Per via di u sole chì s’affaccava da una finestra di u pianterrenu vide a so ombra. Un’ombra chì u stumacò cù quellu attrazzu arrittu senza ritenuta. Pisò a gamba da spone là nantu à u carrittellu : fece un sforzu nantu à e bracce pè cullà. U carrittellu li scappò da sottu è ellu si ne cascò in pianu à pesu mortu. Lentò un mughju cum’è quellu di u porcu chì si piglia in gola a cultella di u macellaru. È zirlonu e lacrime chì l’intruscionu a petturiccia ; è sculavanu ancu finu à quellu bastone chì ùn s’era mancu à pena scummossu è chì si firmava tesu.
Dopu una stundetta si pisò è vultò à u carrittellu ; è pruvò dinù à cullà ; è torna si lampò in pianu, mughjò è si lagnò. Fatta fine riescì à mette si sopra à a ghjuvanetta stantarata è freta cum’è una statula di neve. È fece ciò ch’ellu li dicia u so core. È tira è molla finu à sbramà si.
Tandu s’acciucciulò à cantu à ella è a si pigliò trà e bracce.
I lasciò cusì u sole chì sparia da u murtoriu, è cusì i truvò u sole u lindumane matina.
È cusì i truvò ancu Cristoforo puntendu i dui pannelli di a porta d’entrata. S’era firmatu à fiatu mozzu è cù l’ochji sburlati ; da quant’ellu avia spalancatu a bocca e manselle s’eranu firmate incruccate. Scappò à u citofunu è chjamò u pianu superiore : « O sgiò direttò… u prufessore Torrisi… quì sottu… prestu… falate… prestu… in furia… »
Cristoforo ùn era di quelli chì si spaventanu per nunda : di sottu era accadutu di sicuru qualcosa di seriu. U capimachja si lampò dicendu à quelli chì stavanu ind’u scagnu cun ellu « Venite cù mè ! » ; è escì di corsa. À quale scuntrava ind’u curridore dicia « Veni ! »
S’era furmatu un bellu stolu, u direttore in testa è l’altri infilarati daretu. S’affaccò in l’antistanza cum’è un scemu.
« Induv’hè ? »
« Ind’u murtoriu, o sgiò direttò ! »
Ancu ellu era tamant’omu, è bugò à Cristoforo pè alluntanà lu. Aprì a porta è vide quellu spetaculu.
L’altri s’eranu inficcati è u locu s’era empiutu. Ùn li paria mancu vera à u direttore ; è si strufinò l’ochji parechje volte.
« Ma chì cazzu m’ai fattu, o Torrisi… mi voli inculà ? ma t’inculu eiu u primu ! T’aghju da dà eiu, direttore ! Una merda ; ùn sì chè una merda ! Prufessore di merda ! Ti facciu mette fora cù una lagnanza ! »
U purtinaru u fece piantà : « O sgiò direttò, quella hè a so figliola… »
Falò un silenziu chì si pudia taglià cù u filu.
U direttore s’avvicinò à u purtinaru; è riescì à sculinà a ghjuvanetta ch’ellu ùn avia vistu da quant’ellu era stizzitu ; è a ricunniscì. Fece un passu in daretu, è l’altri dinù quant’è ch’elli rispundissinu inseme à un ordine.
Pianu pianu fece u giru di u carrittellu, tinendu a listessa distanza ; è ghjunse à l’altru capu. Era sempre scummossu quand’ella li vultò a voce :
« Delfo, ùn fà micca cusì. Ti capiscu. Ma fà mi u piacè ; reagisci. Hè terribbule, ma ti tocca à reagisce. Mi senti ? M’ascolti, Delfo ? Delfo… Delfo… »
Cum’è s’ellu avissi principiatu una prighera u direttore, u gruppu sanu messe à prigà, à chjamà, à supplicà.
« Delfo… o sgiò prufessò… Torrisi… »
È prighendu, chjamendu è supplichendu s’avanzavanu è s’avvicinavanu.
U tanfu di a morte, chì finu à tandu s’era piattatu, li si lampò à dossu : à chì si tuppava u nasu, à chì si girava sturcendu u musu, à chì scappava da rende e so stintine più luntanu.
Ma Delfo si ne stava cum’ellu era, cù l’ochji mezu chjosi, e labre stinzate ind’un surrisu tenneru. È cù u nasu rifiatava cum’è u suffiettu di u stazzunaru : paria ch’ellu si vulissi surpà, per ellu solu solu, tutta l’aria chì accampava a ghjuvanetta.
Pè l’altri era di sicuru puzza di morte. Ma per ellu, u prufumu di a figliola cara.
Traduzzione: G.M.Comiti


c: text/html

text:
cuntenutu
- Ghjesù u guerrieru di preghera
- U putere chì Ghjesù hà avutu da a preghiera
- U putere di a preghera in Atti
- Linee guida chì Ghjesù hà datu per a preghera
- 1. Babbu, sia santificatu u to nome
- 2A. Venite u vostru regnu (a vostra vuluntà serà fatta)
- 2B. U vostru Spìritu Santu vene nantu à noi è purificati
- 3. Dacci ogni ghjornu u nostru pane cutidianu
- 4. Perdonnici i nostri peccati, perchè noi stessu perdonemu à tutti quelli chì ci sò indebiti
- 5. Ùn cunduce micca in a tentazione (ma liberaci da u male)
- Priendu in u Spìritu
- Pricate senza cessà
Ghjesù u guerrieru di preghera
Ghjesù era dipendente da a preghiera per l'empowerment è per sente da Diu. (Luca 3:21-22, Luca 5:16, Luca 6:12, Luca 9:28, Luca 11:1-4, Luca 22:39-46, Marcu 1:35, Marcu 6:46) Ghjesù pricava chì u Spìritu Santu falava nantu à ellu, è a voce di Diu ghjunse da u celu. (Luca 3: 21-22) Ghjesù si ritirava in lochi desolati è pricava. (Luca 5:16, Marcu 1:35) Mentre era in u desertu, l'anghjuli li servivanu. (Marcu 1: 13) Quandu ghjunse da u desertu, turnò in u putere di u Spìritu. (Luca 4:14) Ghjesù andava spessu à a muntagna per pricà. (Luca 6:12, Marcu 6:46) A volte portava ancu i discepuli cun ellu à a muntagna per pricà. (Luca 9:28) Era a so rutina per andà à pricà nantu à u Monti di l'Olivi. (Luca 22: 39-46) Continuava tutta a notte in preghiera à Diu. (Luca 6:12) Altre volte, si alzava prima di l'alba è andava in un locu desolatu, è quì hà pricatu. (Marcu 1:35) È quand'ellu vide chì u tempiu era usatu cum'è un mercatu, s'indigna, dicendu: "Hè scrittu: "A mo casa serà una casa di preghiera." (Luca 19:46).
À Ghjesù, a preghiera era un prucessu di umiltà davanti à Diu, essendu sottu a influenza è santificatu da u Spìritu Santu, ricevendu a rivelazione è l'empowerment da Diu, restendu in un statu di pirdunu, è evitendu a tentazione. (Luca 11: 1-4) Siccomu Ghjesù sapia chì u tempu di soffre una morte orribile s'avvicinava, si ghjinochje è hà pricatu per resiste à a tentazione di svià da u pianu di Diu dicendu: "Babbu, se vulete, caccià sta tazza da mè. Tuttavia, ùn sia fatta micca a mo vulintà ma a vostra. (Luca 22: 39-46) Per via di sta preghiera, un anghjulu da u celu li apparve, furtifiendulu. (Luca 22:43) Essendu in agonia, pricava più seriamente. (Luca 22:44) È quandu Ghjesù hà rinunziatu a so vita, u so ultimu gridu era: "Babbu, in e vostre mani aghju mandatu u mo spiritu!" (Luca 23:46)
U putere chì Ghjesù hà avutu da a preghiera
I fenomeni soprannaturali accaderanu in a vita di Cristu durante i tempi di preghiera cumprese manifestazioni di u Spìritu Santu, u ministeru di a guarigione, u scacciu di i dimònii, l'apparizione di l'angeli è a trasfigurazione. (Luke 3: 21-22, Luke 10: 17-24, Luke 22:43) Ghjesù affirmò a so unzione dicendu: "U Spìritu di u Signore hè nantu à mè". (Luke 4: 16-21) Hà dettu à i so discìpuli: "In verità, in verità, a vi dicu, viderete u celu apertu, è l'ànghjuli di Diu cullendu è falendu nantu à u Figliolu di l'omu". (Ghjuvanni 1:51) Sapemu cumu Diu hà untu à Ghjesù di Nazaretta cun u Spìritu Santu è cun putenza - Andava à fà u bè è guarì tutti quelli chì eranu oppressi da u diavulu, perchè Diu era cun ellu. (Atti 10: 37-38) U putere di Diu era cun ellu per guarisce. (Luke 5:17) Quelli chì eranu tribbulati da spiriti impuri sò stati guariti, è a multitùdine circava di tuccallu, chì u putere surtia da ellu è i guarì tutti. (Luke 6: 18-19) Quandu una donna hà toccu a frange di u so vistimentu, hè stata guarita. (Luke 8:44) Perchè Ghjesù hà capitu chì u putere era partutu da ellu. (Luke 8:46) Ghjesù hà datu à i so discìpuli una putenza è una autorità simili annantu à tutti i dimònii è per curà e malatie mandendu li à proclamà u regnu di Diu è à guarisce. (Luke 9: 1-2, Luke 10: 9) Quandu un discìpulu ùn pudia caccià un dimoniu, a risposta di Ghjesù era: "Stu tipu ùn pò micca esse cacciatu da nunda, fora di a preghiera". (Marcu 9:29)
U putere di a preghera in Atti
Dopu à a risurrezzione di Cristu, l'Apòstuli aspittavanu in Ghjerusalemme a prumessa di u Babbu per esse battezzatu cù u Spìritu Santu è per esse vistutu cù u putere da l'altu. (Luca 24:49, Atti 1:4-5) Quandu eranu in Ghjerusalemme, si scontranu in una stanza suprana induve stavanu. (Atti 1:12-13) L'apòstuli d'un accordu si dedicavanu à a preghiera, inseme cù e donne è Maria, a mamma di Ghjesù, è i so fratelli. (Atti 1: 13-14) Quandu u ghjornu di Pentecoste hè ghjuntu, tutti eranu pieni di u Spìritu Santu è cuminciaru à parlà in altre lingue cum'è u Spìritu li dete à parlà. (Atti 2: 1-4) Questu era u cumpletu di ciò chì hè statu dettu per mezu di u prufeta Joël, chì in l'ultimi ghjorni, Diu dichjara, versaraghju u mo Spìritu nantu à ogni carne. (Atti 2: 16-18) Quelli chì anu cridutu in u missaghju di Ghjesù si sò dedicati à l'insignamentu di l'apòstuli è à a fraternità, à a fraccione di u pane è à e preghiere cum'è timore ghjunsenu annantu à ogni ànima, è parechji miraculi è segni eranu fatti. . (Atti 2:42-43) L'apòstuli si dedicanu à a preghiera è à u ministeru di a parolla. (Atti 6:4)
Quandu l'apòstuli si sò sottumessi à l'uppusizione, alzavanu a so voce à Diu è pricava per l'audacia, dicendu: "Concede à i vostri servitori di cuntinuà à dì a vostra parolla cù tutta l'audacia, mentre stendi a manu per guarì, è segni è maraviglie. sò realizati per mezu di u nome di u vostru santu servitore Ghjesù ". (Atti 4: 23-30) È quand'elli avianu pricatu, u locu duv'elli eranu riuniti inseme hè scuzzulatu, è tutti eranu pieni di u Spìritu Santu è cuntinuavanu à parlà a parolla di Diu cun audacia. (Atti 4:31) L'apòstuli anu ancu sceltu ministri è pricavanu è imponenu e mani nantu à elli. (Atti 6: 6) Quandu Samaria avia ricevutu a parolla di Diu, Petru è Ghjuvanni ghjunsenu è pricava per elli chì puderanu riceve u Spìritu Santu. (Atti 8: 14-15) Li pusonu e mani è anu ricevutu u Spìritu Santu. (Atti 8:17) Quandu una donna chjamata Tabitha era morta, Petru si ghjinochje è pricava ; è, vultendu versu u corpu, disse: "Tabitha, alzati". (Atti 9: 36-40) Dopu avè apertu l'ochji, Petru chjamò i santi è e veduve chì a prisintò viva. (Atti 9:40-41) Pàulu guarì ancu i malati prighendu è l'imposizione di mani. (Atti 28: 8-10)
Era mentre Petru pregava nantu à un tettu chì avia a visione di sparte u Vangelu cù i pagani. (Atti 10: 9-19) Currispundendu, mentre Corneliu, un omu devotu chì pregava continuamente à Diu, pregava, un anghjulu s'hè messu davanti ad ellu è l'hà urdinatu d'aiutà Petru cù a so missione. (Atti 10: 1-2, Atti 10: 30-33) Diu hà coordinatu u ministeru di u Vangelu per mezu di ministri chì eranu dedicati à a preghera. (Atti 14:23)
Linee guida chì Ghjesù hà datu per a preghera
Dopu chì Ghjesù ebbe finitu di pricà in un certu locu, unu di i so discìpuli li disse: "Signore, insegnaci à pricà, cum'è Ghjuvanni hà insignatu à i so discìpuli". (Luca 11: 1) A risposta di Ghjesù varia in diversi manuscritti grechi, postu chì i manuscritti successivi tentavanu d'armonizà l'istruzzioni di Ghjesù in Luke 11: 1-4 cù a preghiera di u Signore in Matteu 6: 9-13. Luke furnisce struzzioni più dirette è cuncisi è di interessu particulari. Quì sottu hè un spartitu di i cinque punti di cumu Ghjesù hà urdinatu à pricà. Ci hè un paru di manuscritti chì leghjenu, per Luke 11: 2, "Che u vostru Spìritu Santu vene nantu à noi è ci purificà" in Luke 11: 2 (Vede 2B sottu)
Luke 11: 2-4 (furmatu in lista)
Quandu pregate, dite:
- Babbu, sia santificatu u to nome
2A. Venite u vostru regnu (a vostra vuluntà serà fatta)
2B. U vostru Spìritu Santu vene nantu à noi è purificati (lettura variante)
3. Dacci ogni ghjornu u nostru pane cutidianu
4. Perdonnici i nostri peccati, perchè noi stessu perdonemu à tutti quelli chì ci sò indebiti
5. Ùn cunduce micca in a tentazione
Ghjesù hà trasmessu u cuncettu chì Diu ci risponde micca solu perchè simu un amicu, ma per a nostra vuluntà di esse assertivu è disinibitu à dumandalli per i nostri bisogni. (Luke 11: 5-8) Ghjesù disse: "Dumandate, è vi sarà datu; cerca, è truvarete; pichja è ti serà apertu. Per quellu chì dumanda riceve, è quellu chì cerca trova, è quellu chì pichja, serà apertu ". (Luke 11: 9-10) U nostru Babbu ùn ci darà micca una cosa pessima per avè dumandatu una cosa bona. (Luke 11: 11-12) Se quelli chì sò maligni danu boni doni à i so figlioli, assai di più u Patre celeste darà u Spìritu Santu à quelli chì li dumandanu! (Luke 11:13) Fighjate a cunnessione di dumandà u Spìritu Santu in Luke 11:13 è l'istruzzioni di Ghjesù per pricà, "U vostru Spìritu Santu vene nantu à noi è purifichi" (a variante di lettura di Luke 11: 2). In a preghiera, duvemu circà di esse riempiti di u Spìritu Santu cum'è Ghjesù era.
Di seguito hè una descrizzione dettagliata di i cinque elementi principali di l'istruzzioni di Ghjesù per a preghiera secondu Luke 11: 2-4 in a sezione sopra.
1. Babbu, sia santificatu u to nome
Avemu da indirizzà e nostre preghiere à l'unicu Diu è Babbu. U primu passu di u prucessu hè umiliate davanti à Diu è dichjarà a so grandezza. Venemu à ellu in reverenza è rispettu calendu noi davanti à ellu. Dichjaremu a so santità è maestà. Affirmamu chì ellu hè tantu luntanu da noi in u putere è a saviezza. Entremu in a preghiera attraversu l'adorazione.
Per Diu per sente e nostre preghiere, vulemu esse in presenza di Diu. È cusì venemu in preghiera cerchendu a presenza di Diu. Hè bonu per esse vicinu à Diu. (Sal 73:28) Quandu ci avvicinemu à Diu, Diu si avvicina à noi. (Jam 4: 8) U modu primariu chì ci avvicinamu hè di purificà i nostri cori è umiliendu noi stessi. (Giacomo 4:9). È aduremu dichjarà a so gloria cum'è a congregazione in u celu tuttu u ghjornu è a notte ùn cessemu mai di dì: "Santu, santu, santu, hè u Signore Diu Onniputente quale era è hè è vene ! » (Apocalisse 4: 7-8) Castemu e nostre corone davanti à u tronu dicendu: "Degnu sì, u nostru Signore è Diu, di riceve gloria è onore è putere, perchè avete creatu tutte e cose, è per a vostra vulintà esistenu è sò stati creati. " (Ap 4:10-11)
Senza a fede, hè impussibile di piacè à Diu, perchè quellu chì s'avvicina à Diu deve crede ch'ellu esiste è chì premia quelli chì u cercanu. (Eb 11: 6) A fede hè l'assicuranza di e cose sperate, a cunvinzione di e cose chì ùn si vedenu. (Eb 11:1) Arrivendu à Diu in fede, cun piena cunvinzione affirmemu a realtà di Diu cum'è a verità core chì guida a nostra realtà. Duvemu avvicinassi cù un veru core in piena assicuranza di fede, cù u nostru core spulatu da una cattiva cuscenza è i nostri corpi lavati cun acqua pura. (Heb 10:22) A nostra percezione duveria esse chì ùn hè micca una cosa difficiule per u Diu Onniputente, u nostru Babbu Celestiale, per risolve qualsiasi prublema chì pudemu affrontà.
2A. Venite u vostru regnu (a vostra vuluntà serà fatta)
"U vostru regnu vene" hè una preghiera per mette l'agenda di Diu prima di a vostra. Ghjè per a vuluntà di Diu per esse realizata in a vostra vita è in a terra. Prima ci vole à esse trasfurmati, è allineate a vulintà di Diu cù a nostra. Dichjaremu a parolla di Diu in e nostre preghere in linea cù a so vulintà - tenendu fermu e so prumesse. Dumandemu à Diu di mandacci a so luce è a so verità per ch'elli ci possinu guidà. (Psa 43: 3)
In gran angoscia Ghjesù pricava: «Babbu, sè vo vulete, cacciate sta cuppa da mè. Tuttavia, micca a mo vulintà, ma a vostra, sia fatta ". (Luke 22:42) Se Diu avia vulsutu, Ghjesù vulia chì a cuppa di a suffrenza ch'ellu stava per passà per esse cacciatu, eppuru hè diventatu ubbidiente à morte, ancu nantu à una croce. (Fil 2: 8) Per quessa Diu l'hà esaltatu è li hà datu un nome sopra tutti l'altri nomi per chì ogni lingua confessi chì Ghjesù hè u Signore Messia. (Fil 2: 9) In i ghjorni di a so carne, Ghjesù offre preghiere è suppliche, cù forti gridi è lacrime, à quellu chì hà sappiutu salvallu da a morte, è hè statu intesu per via di a so riverenza. (Heb 5: 7) Ancu s'ellu era un figliolu, hà amparatu ubbidienza per ciò chì hà patitu - È diventatu perfettu, hè diventatu a fonte di salvezza eterna per tutti quelli chì ubbidiscenu, essendu designatu da Diu un sommu sacrificadore. (Heb 5: 8-10)
Avemu da avè a mente chì Cristu avia. (Fil 2: 1-5) Avemu da ubbidì, travagliendu a nostra salvezza cù paura è tremulu (Fil 2:12). Hè Diu chì travaglia in voi, sia per vuluntà sia per travaglià per u so piacè. (Fil 2:13) Cum'è figlioli di Diu, u nostru scopu hè di diventà senza difettu è innocente, senza difettu in mezu à una generazione storta è torciata, trà quale brillamu cum'è luci in u mondu, tenendu fermu à a parolla di vita. (Fil 2:14-16) Cum'è figlioli ubbidienti, ùn avemu micca esse conformati à e passioni di a nostra antica ignuranza. (1Piettu 1:14) Ghjesù disse, dopu avè alzatu l'ochji à i so discìpuli, "Beati voi chì site poveri, perchè u vostru hè u regnu di Diu". (Luca 6: 20) Cum'è servitori di Diu, ci ricumandemu in ogni modu: per una grande resistenza, in afflizioni, difficultà, calamità, batti, prigiuneri, rivolti, travaglii, notti insonne, fami; da a purità, a cunniscenza, a pacienza, a gentilezza, u Spìritu Santu, l'amore genuu; da a parolla verita, è u putere di Diu; cù l'armi di a ghjustizia per a manu diritta è per a manca; per onore è disonore, per calunnia è lode. Semu trattati cum'è impostori, è ancu sò veri; cum'è scunnisciutu, è ancu bè cunnisciutu; cum'è morendu, è eccu, campemu; cum'è punitu, è ancu micca uccisu; cum'è dulore, ma sempre rallegra; cum'è poviru, ma facendu assai ricchi; cum'è ùn avè nunda, ma pussede tuttu. (2Cor 6: 4-10) Cum'è Ghjesù hà dettu, "Nimu chì mette a manu à l'aratu è guarda in daretu ùn hè adattatu per u regnu di Diu". (Luca 9:62)
U Regnu di Diu hè in mezu à noi. (Luke 17:21) Ùn vene micca in un modu chì pò esse osservatu. (Luke 17:20) Ghjesù disse: "In verità, in verità, a vi dicu, à menu chì unu ùn sia micca natu di novu, ùn pò micca vede u regnu di Diu". (Ghjuvanni 3: 3) Ellu disse: "Ciò chì nasce da a carne hè carne, è quellu chì nasce da u Spìritu hè spiritu. Ùn vi maravigliate chì vi aghju dettu: "Duvete nasce di novu". U ventu soffia duv'ellu vole, è si sente u so sonu, ma ùn si sà micca d'induve vene nè induve và. Cusì hè cun tutti quelli chì sò nati da u Spìritu ». (Ghjuvanni 3: 6-8) Quandu i dimònii sò cacciati fora o i malati sò guariti da a putenza di Diu, u Regnu di Diu hè ghjuntu nantu à noi. (Luke 10: 9, Luke 11:20) U regnu di Diu ùn hè micca una questione di manghjà è di beie ma di ghjustizia è di pace è di gioia in u Spìritu Santu. (Rom 14:17) U Spìritu Santu hè a garanzia di a nostra eredità finu à chì ne acquistemu u pussessu. (Ef 1: 13-14) Preghemu chì u regnu di Diu vene da pricà per chì u Spìritu Santu vene nantu à noi. (vede sottu)
2B. U vostru Spìritu Santu vene nantu à noi è purificati
L'omi ghjusti di i tempi sapianu chì e benedizioni di Diu venianu d'andà in u locu santu è di stabilisce un alteru à Diu. Duvemu ancu circà d'andà in u locu santu in preghera. (Psa 43: 3-4) Avà chì Cristu hè ghjuntu, simu u tempiu di Diu per u Spìritu di Diu chì stà in noi - u tempiu di Diu hè santu, è duvemu esse quellu tempiu (1 Cor 3: 16-17) I nostri corpi sò tempii di u Spìritu Santu - ùn simu micca i nostri. (1 Cor 6:19)
In a preghiera passemu per un prucessu di decontaminazione spirituale. Cerchemu di esse purificati è santificati da u Spìritu Santu (2 Tes 2:13, 1Pet 1:2). Per mezu di a cridenza è di u pentimentu avemu ricevutu u rigalu di u Spìritu Santu. (Atti 2:38) Se cunfessemu i nostri peccati, ellu hè fidu è ghjustu per pardunà i nostri peccati è per purificà di ogni ingiustizia. (1 Ghjuvanni 1: 9) Cerchemu di rinunzià u nostru vechju sè chì appartene à u nostru anticu modu di vita è hè currutti per i desideri ingannevoli, è per esse rinnuvati in u spiritu di a nostra mente per mette nantu à u novu sè, creatu dopu a sumiglia. di Diu in vera ghjustizia è santità. (Ef 4: 22-24) U novu sè hè rinnuvatu in a cunniscenza dopu l'imaghjini di u so creatore. (Col 3:10) Diu ci salva da u lavatu di a rigenerazione è di u rinnuvamentu di u Spìritu Santu chì hà versatu riccu nantu à noi per mezu di Ghjesù Cristu. (Tit 3:5-6)
Cum'è figlioli ubbidienti, ùn esse micca cunfurmate cù e passioni di a vostra prima ignuranza, ma cum'è quellu chì vi chjamava hè santu, perseguite ancu a santità cum'è hè scrittu: "Serete santu, perchè sò santu". (1Piettu 1: 14-16) A preghiera di una persona ghjustu hà un grande putere mentre travaglia. (James 5:16) A ricerca di ghjustizia ci dà l'attenzione è u favore di Diu (1Pet 3:12). Avemu da esse battezzati (immersi) da u focu purificatore di u Spìritu Santu. (Luca 3:16) U nostru corpu hè un tempiu di u Spìritu Santu chì ricevemu da Diu - ùn simu micca u nostru. (1Cor 6: 19-20) Siccomu avemu cunfidenza per entre in i lochi santi per u sangue di Ghjesù, per a strada nova è viva ch'ellu hà apertu per noi, avvicinemu cun un core veru in piena assicuranza di fede, cun i nostri cori spruzzati puliti da una cuscenza male è i nostri corpi lavati cù acqua pura. (Eb 10: 19-22) Avemu da stringhje per a santità senza chì nimu vi vede u Signore. (Eb 12:14)
3. Dacci ogni ghjornu u nostru pane cutidianu
Dumandà à Diu per u nostru pane di ogni ghjornu hè dumandà e disposizioni spirituali chì sò necessarii per u ghjornu. U pane di ogni ghjornu include riceve una impartizione di a natura di Diu mentre ci sottumetemu à l'influenza di cuntrollu di Diu. Venemu à Diu per a nostra dosa di ogni ghjornu di u Spìritu Santu cum'è avemu sempre bisognu di ricaricà. L'alimentazione spirituale vene da a parolla di Diu è da rinnuvamentu è rigenerazione in u Spìritu Santu. Cum'è credenti, tutti manghjemu u stessu alimentu spirituale è bevemu a listessa bevanda spirituale. (1Cor 10: 3-4) Ùn ci vole micca esse ibriachi di vinu, ma pieni di u Spìritu. (Ef 5:18) Sicondu a misericòrdia di Diu, ricevemu lavare di rigenerazione è rinnuvamentu di u Spìritu Santu, chì avà hè riccamente versatu nantu à noi per mezu di Ghjesù Cristu. (Tit 3: 5-6). L'amore di Diu hè versatu in i nostri cori per mezu di u Spìritu Santu chì ci hè datu. (Rm 5:5)
I nostri prublemi è preoccupazioni sò diminuiti, è pudemu trascendere e nostre circustanze mentre incontremu Diu è si trasformanu in u statu di a nostra mente è di emozioni. Questu hè facilitatu quandu participemu à e parolle divine di Diu è diventemu attivati in u Spìritu Santu. (1Cor 14: 4) Ciò chì risultati da l'incontru di Diu hè chì a putenza di Diu ci trasforma è cambia sia u nostru core (resultendu in i frutti di u Spiritu) sia a nostra mente (risultendu in rivelazione è ispirazione). (Cul 3:10)
Custruemu noi stessi in a fede santa prichendu in u Spìritu Santu. (Jude 1:20) U Signore hè u Spìritu, è induve u Spìritu di u Signore hè, ci hè a libertà. (2Cor 3:17) Sperimentendu a gloria di u Signore, simu trasfurmati in a listessa maghjina da un gradu di gloria à l'altru - Perchè questu vene da u Signore chì hè u Spìritu. (2Cor 3: 18) Quandu l'apòstuli pricava per l'audacia, dissenu: "Concede à i vostri servitori di cuntinuà à dì a vostra parolla cù tutta l'audacia, mentre stendi a manu per guarì, è segni è miraculi sò fatti per u nome di u vostru nome. Santu servitore Ghjesù ". (Atti 4: 29-30) È quand'elli avianu pricatu, u locu duv'elli eranu riuniti inseme hè scuzzulatu, è tutti eranu pieni di u Spìritu Santu è cuntinuavanu à parlà a parolla di Diu cun audacia. (Atti 4:31)
Avemu da perseguite l'amore è u desideriu sinceru di rigali spirituali, soprattuttu chì pudemu prufeti. (1Cor 14: 1) Nisuna prufezia ùn hè mai stata prodotta da a vulintà di l'omu, ma l'omi parranu da Diu mentre eranu purtati da u Spìritu Santu (2 Petru 1:21). Ci sò varietà di rigali, ma u listessu Spiritu; è ci sò varietà di serviziu, ma u stessu Signore; è ci sò varietà di attività, ma hè u stessu Diu chì li empowers tutti in tutti. (1Cor 12: 4-6) À ognunu hè datu a manifestazione di u Spìritu per u bè cumunu. (1Cor 12:7) Perchè à unu hè datu per mezu di u Spìritu a parolla di saviezza, è à un altru a parolla di cunniscenza secondu u stessu Spìritu, à un altru a fede da u stessu Spìritu, à un altru rigali di guariscenza da u Spìritu unicu. à un altru u travagliu di miraculi, à un altru prufezia, à un altru a capacità di distingue trà spiriti, à un altru varii tipi di lingue, à un altru l'interpretazione di lingue. (1Cor 12: 8-10) Tutti questi sò abilitati da un unicu Spìritu, chì dà à ognunu individualmente cum'ellu vole. (1Cor 12:11)
4. Perdonnici i nostri peccati, perchè noi stessu perdonemu à tutti quelli chì ci sò indebiti
Quandu dumandemu à Diu per pardunà e nostre trasgressioni, ricunnoscemu chì simu peccatori in bisognu di pirdunu. Avvicinemu à Diu purificendu e nostre mani è purificendu i nostri cori. (Jam 4:8) Diu s'oppone à l'orgogliosi, ma dà grazia à l'umili. (Jam 4: 6) Piuttostu chè avvicinà à Diu cun una attitudine di ghjustizia, ghjunghjemu à Diu in umiltà - dolu è pienghje per via di e nostre trasgressioni. (Jam 4:9) Se ci umiliemu davanti à u Signore, ellu ci esalterà. (Jam 4:10) Avemu da esse onesti nantu à i nostri peccati è cunfessallu malgradu l'incomodità di fà cusì. (1 Ghjuvanni 1: 5-10) Ùn pudemu micca stà in negazione di aspetti di noi stessi è di a nostra vita chì ci vole à cambià. Ceux qui pensent qu'ils n'ont besoin de rien ne s'aperçoivent pas qu'ils sont misérables, misérables, pauvres, aveugles et nus. (Apocalisse 3:17) Avemu da guardà à noi stessi in modu criticu per chì ùn ci sò punti cechi. (Luca 6:41-42)
Diu hè luce, è in ellu ùn ci hè mancu un bughju. (1Ghjuvanni 1: 5) Se dicemu chì avemu fraterna cun ellu mentre camminemu in a bughjura, mentimu è ùn praticemu micca a verità. (1Ghjuvanni 1: 6) Ma se camminemu in a luce, cum'è Ghjesù hè in a luce, avemu fraterna cun l'altri, è u sangue di Ghjesù u so Figliolu ci purifica da ogni peccatu. (1Ghjuvanni 1: 7) Se dicemu chì ùn avemu micca piccatu, ci ingannemu, è a verità ùn hè micca in noi. (1Ghjuvanni 1: 8) Se cunfessemu i nostri peccati, ellu hè fidu è ghjustu per pardunacci i nostri peccati è per purificà ci di tutte l'inghjustizie. (1Ghjuvanni 1: 9) Se dicemu chì ùn avemu micca piccatu, u femu bugiardu, è a so parolla ùn hè micca in noi. (1Ghjuvanni 1:10)
Cum'è simu attivati in u Spìritu, una rivelazione più grande vene à noi chè in u puntu quandu aviamu cuminciatu à avvicinà à Diu in preghiera. U discernimentu in u Spìritu ci dà intuizioni di ostaculi è ostaculi in a nostra andatura cun Diu. Un ostaculu maiò hè u peccatu irrealizatu chì hà da fà cù e nostre azzioni, sperienze è interazzione precedenti. Hè criticu di sottumette a prufundità di noi stessi à un esame da u Spìritu Santu. Ciò include a ricerca di posti in u nostru core è mente chì anu ostilità residuale è risentimentu. Di solitu, questu appartene à e persone chì ci ferenu, ci anu traditu, mentitu, violatu a nostra fiducia, mancavanu e prumesse, usavanu, abusavanu di noi, ci ghjudicavanu male, ci calunniavanu, o altrimenti ci lasciavanu falà. Diu vole chì camminemu in libertà è nuvità di vita, ma duvemu prima risolve ogni perdona, odiu è amarezza. Se rendemu i nostri cori duri, Diu ci porterà a guarigione cù a putenza di u so Spiritu. (Jam 5: 15-16)
Perchè sì pardunate à l'altri i so tortu, u vostru Babbu celestiale vi pardunerà ancu à voi, ma sè ùn pardunate micca à l'altri i so tortu, nè u vostru Babbu pardunerà i vostri tortu. (Mat 6: 14-15) Allora se offri u vostru rigalu à l'altare (di preghiera) è ci ricordate chì u vostru fratellu hà qualcosa contru à voi, lasciate u vostru rigalu quì davanti à l'altare è andate - Prima cunciliate cù u vostru fratellu, è dopu venite à offre u vostru rigalu. (Mat 5: 23-24) Duvemu lasciare chì tutte l'amarezza, l'ira, a rabbia, u clamore è a calunnia sianu alluntanate da noi, cù tutta a malizia. (Ef 4: 31) Duvemu esse gentili l'uni à l'altri, teneri di core, pardunendu si cum'è Diu in Cristu ci hà pardunatu. (Ef 4: 32) Cum'è quelli chì sò santi è amati, mettite in core cumpassioni, gentilezza, umiltà, mansuetudine è pazienza, tenendosi l'uni cun l'altri è perdunendu si; cum'è u Signore vi hà pardunatu, cusì duvete ancu pardunà. (Col 3: 12-13). Soprattuttu mette amore, chì leia tuttu inseme in perfetta armunia. (Cul 3:14)
5. Ùn cunduce micca in a tentazione (ma liberaci da u male)
Cunduceci micca in tentazione hè una preghiera per esse pulita è santa una volta chì u putere di Diu ci hà santificatu è rinnuvatu. Pregà per a forza per resiste à a tentazione hè qualcosa chì Ghjesù hà enfatizatu dicendu: "u spiritu hè dispostu, ma a carne hè debule". (Marcu 14:38) Ci sforzemu di stà ubbidienti è sottumessi à a vulintà di Diu mentre simu senza macchia di u mondu. (Jam 1:27) Quelli chì sò amati da Diu sò chjamati à esse santi "santi". (Rm 1: 7) Per mezu di Cristu, avemu accessu in un Spìritu à u Babbu per chì ùn simu più straneri è stranieri, ma cuncintani cù i santi è i membri di a casa di Diu. (Ef 2: 18-19) Avemu da esaminà tuttu - mantenendu fermu à ciò chì hè bonu è astenendu da ogni forma di male. (1 Tes 5: 20-21) Fendu cusì, ricevemu a rivelazione per via di a preghiera di e cose chì avemu bisognu di taglià a nostra vita è i cambiamenti chì duveranu esse fatti à u nostru modu di vita è attività chì ci impediscenu di esse in situazioni induve seremu tentati. Ùn duvemu micca addulisce u Spìritu Santu andendu contru à l'influenza di cuntrollu di Diu. (Ef 4:30)
Chì u peccatu ùn regni micca in u vostru corpu murtale, per fassi ubbidì à e so passioni. (Rum 6:12) Ùn presentate micca i vostri membri à u peccatu cum'è strumenti per l'inghjustizia - ma presentatevi à Diu cum'è quelli chì sò stati purtati da a morte à a vita, è i vostri membri à Diu cum'è strumenti per a ghjustizia. (Rom 6:13) Se vi presentate à qualcunu cum'è schiavi ubbidienti, site schiavi di quellu chì obbedite, sia di u peccatu, chì porta à a morte, sia di ubbidienza, chì porta à a ghjustizia. (Rom 6:16) Grazie à Diu, chì voi chì erate una volta schiavi di u peccatu sò diventati ubbidienti da u core à u standard di l'insignamentu à u quale site stati impegnati, è, liberatu da u peccatu, sò diventati schiavi di a ghjustizia . (Rom 6: 17-18) Cum'è una volta avete presentatu i vostri membri cum'è schiavi di impurità è di illegalità chì portanu à più illegalità, cusì avà presentate i vostri membri cum'è schiavi di ghjustizia chì porta à a santificazione. (Rom 6:19)
Umiliatevi, sott'à a manu putente di Diu, per ch'ellu vi esaltà à u mumentu propiu, mettendu nantu à ellu tutte e vostre angosce, perchè ellu hà cura di voi. (1Pet 5: 6-7) Siate sobri; stai attentu. U vostru avversariu, u diavulu, si aggira cum'è un leone ruggente, cerchendu qualcunu da divurà. (1Pet 5: 8) Resisti à ellu, fermu in a vostra fede, sapendu chì i stessi tipi di soffrenze sò sperimentati da a vostra fratellanza in u mondu. (1Pet 5: 9) È dopu avè soffrendu un pocu tempu, u Diu di ogni grazia, chì vi hà chjamatu à a so gloria eterna in Cristu, vi risturà, cunfirmà, rinfurzà è stabiliscerà. (1 Petru 5:10)
In quantu à noi, u populu di Diu, duvemu perseguite a ghjustizia, a pietà, a fede, l'amore, a fermezza, a dolcezza. (1Tim 6:11) Combatte a bona lotta di a fede pigliendu a vita eterna à a quale eramu stati chjamati. (1Tim 6:12) Chì u Diu di a pace stessu vi santificà cumplettamente, è chì tuttu u vostru spiritu, l'ànima è u vostru corpu sia mantenutu senza culpa à a venuta di u nostru Signore Ghjesù Cristu. (1 Tes 5:23) A nostra preghiera deve esse chì u nostru amore abbunda sempre più, cun cunniscenza è tuttu discernimentu, per chì pudemu appruvà ciò chì hè eccellente, è cusì esse puri è senza culpa per u ghjornu di Cristu, pienu di fruttu. di ghjustizia. (Fil 1: 9-11) Avemu da esurtà l'un l'altru finu à chì hè chjamatu "oghje", chì nimu di noi ùn pò esse induriti da l'ingannimentu di u peccatu - perchè simu ghjunti à sparte in Cristu, s'ellu mantenemu u nostru. cunfidenza originale ferma à a fine. (Eb 3:13-14)
Priendu in u Spìritu
Ci hè dui modi di pricà: pricà in lingue è pricà cù a nostra mente. Chì avemu da fà ? Avemu da pricà in u nostru spiritu, ma ancu pricà cù a nostra mente ancu; canteremu lode cù u nostru spiritu, ma canteremu ancu cù a nostra mente. (1Cor 14:15) Parlà in una lingua significa pricà in tale manera chì pronunziate un discorsu chì ùn hè micca intelligibile. (1Cor 14: 9) Quandu pregate in una lingua, u vostru spiritu prega, ma a vostra mente hè infructuosa. (1Cor 14:14) Parlà in una lingua ti edifica in u Spìritu. (1Cor 14: 4) Hè l'attività di parlà à sè stessu è à Diu - pronunzia misteri in u Spìritu. (1Cor 14: 2) Fà cusì hè tastà u rigalu celestiale è sparte in u Spìritu Santu, participendu à e belle parole di Diu. (Ebrei 6: 4-5) L'alternativa à esse ubriache di vinu hè esse pienu di u Spìritu - cantendu è fà melodia à u Signore cù u nostru core. (Ef 5:18-19)
Paul, indirizzendu si à a chjesa di Corintu, hà scrittu: "Vogliu chì tutti parliate in lingue". (1Cor 14: 5) Ellu disse: "Ringraziu Diu chì parlu in lingue più chè voi tutti." (1Cor 14:18) U Spìritu (l'influenza di cuntrollu di Diu) ci aiuta in a nostra debulezza. Perchè ùn sapemu micca per chì pregà cum'è duvemu, ma u Spìritu intercede per noi cun gemiti troppu profondi per e parolle. (Rum 8:26) Ciò chì cerca i cori sà ciò chì hè a mente di u Spìritu, perchè u Spìritu intercede per i santi secondu a vulintà di Diu. (Rom 8:27) Ci hè urdinatu di pregà sempre in u Spìritu, cù tutte e preghiere è suppliche. (Ef 6:18) Duvemu custruisce noi stessi in a nostra santa fede è pregà in u Spìritu Santu, mantenenduci in l'amore di Diu. (Ghjudeu 1: 20-21)
À ognunu hè datu a manifestazione di u Spìritu per u bè cumunu. (1Cor 12: 7) Avemu da perseguite l'amore, è desideriu sinceramente i rigali spirituali, soprattuttu per pudè prufetizzà. (1Cor 14:1) Quellu chì parla in una lingua custruisce sè stessu, ma quellu chì prufetizza edifica a chjesa. (1Cor 14: 4) Quandu profetizemu, parlemu da Diu cum'è simu purtati da u Spìritu Santu. (2Pet 1:21) Tutti duvemu vulemu parlà in lingue, è ancu più prufetizà. (1Cor 14: 5) Ùn pruibite micca di parlà in lingue è u desideriu sinceru di prufetizà. (1Cor 14:39) Diu rende tistimunianza per segni è meraviglie è diversi miraculi è per rigali di u Spìritu Santu distribuiti secondu a so vulintà. (Eb 2: 4) L'evangelu ùn deve esse spartutu solu in parolla, ma ancu in u putere è in u Spìritu Santu è cun piena cunvinzione. (1 Tes 1:5) Ùn spegne micca u Spìritu. (1 Tes 5:19) Ùn disprezzate micca e profezie. (1 Tes 5:20) Pruvate tuttu ciò chì ferma fermu à ciò chì hè bonu. (1 Tes 5:21)
Pricate senza cessà
In ogni locu a ghjente deve pricà, alzendu e mani sante senza còllera o lite. (1Tim 2: 8) Chì quelli chì soffrenu preganu. Chì quelli chì sò allegri cantanu lode. (Jam 5:13) Sì qualchissia hè malatu, ch'elli chjamanu l'anziani di a chjesa, è ch'elli pricà per elli, unghjenduli cù oliu in u nome di u Signore. (Jam 5:14) È a preghiera di a fede salverà quellu chì hè malatu, è u Signore li risuscitarà, è i so piccati seranu pardunati. (Jam 5:15) Confessate i vostri peccati l'un à l'altru è pregate l'unu per l'altru, chì pudete esse guaritu - a preghiera di una persona ghjustu hà un grande putere mentre travaglia. (Gum 5:16)
Ùn siate micca ansiosu di nunda, ma in tuttu per preghiera è supplicazione cun ringraziamentu lasciate chì e vostre richieste sò fatte cunnisciute à Diu. (Fil 4:6) È a pace di Diu, chì supera ogni intelligenza, guardirà i vostri cori è e vostre menti in Cristu Ghjesù. (Fil 4: 7) Nunda di ciò chì consumemu ùn deve esse rifiutatu s'ellu hè ricevutu cun ringraziamentu, perchè hè santu da a parolla di Diu è a preghiera. (1Tim 4:4-5) Un maritu è a moglia ùn deve micca privà l'un l'altru, salvu forse per un accordu per un tempu limitatu, per pudè dedicà à a preghiera. (1Cor 7:3-5)
Ùn siate pigri in u zelu, siate ferventi in spiritu, servite u Signore, rallegratevi di speranza, abbiate pazienza in tribulazione, è siate costanti in a preghiera. (Rom 12: 11-12) Cuntinuà fermu in a preghiera, essendu attenti in questu cun ringraziamentu. (Col 4: 2) Rallegratevi sempre, pregate senza cessà, ringraziendu in tutte e circustanze; perchè ghjè per voi a vuluntà di Diu in Cristu Ghjesù. (1Tes 5: 16-18) Ùn stancià u Spìritu. (1Tessie 5:19) Pigliate a spada di u Spìritu, chì hè a parolla di Diu, preghendu sempre in u Spìritu, cù tutte e preghiere è suppliche. (Ef 6: 17-18) Amati, custruitevi in a vostra fede più santa è pregate in u Spìritu Santu, mantenevi in l'amore di Diu, aspittendu a misericordia di u nostru Signore Ghjesù Cristu chì porta à a vita eterna. (Ghjudeu 1: 20-21)

robotstxt: allowed

filter: keep


text:
I donni è u Flnc: una storia d’ombri…
Hè turratu maiuritariu u muvimentu naziunalistu à l’Assemblea di Corsica da u 2015 ed’hè cuntata a so storia da parechji libri e pruduzzioni audiuvisii, ma a prisenza femminili in i so ranghi dipò u Sittanta, hè pocu e micca ducumintata. Hè ancu più scunnisciuta in u campu di a clandestinità o di a viulenza pulitica publica. Setti anni dopu à l’addii à l’armi di u Flnc, è à u mumentu indù veni pà a prima volta d’essa instituita una donna, Nanette Maupertuis, Prisidenti di l’Assemblea di Corsica, ritornu annant’à un mezu seculu di storia, da ramintà i militenti femminili clandestini o arristati pà i so lei, veri o micca, incù l’urganisazioni armati o pà azzioni pulitichi viulenti.
Indè i primi urganisazioni clandestini corsi affaccati nanzi à u Flnc, chì si chjamaiani u FPCL (Fronti paisanu corsu di libarazioni), fundatu in u 1973, e Ghjustizia Paolina, nata in u 1974, donni ùn ci n’era. Cusì ani dittu à Corsica.news parechji militenti di ‘ssi dui muvimenti. Ghjunghjini inveci donni à u Flnc pocu dopu a so criazioni, di maghju di u 1976.
In un articulu scrittu da Audrey Lebel annantu à u situ Cafebabel #Blueborder, Léon Alessandri, unu di i rispunsevuli storichi di u Fronti in Corsica Suprana, dici, parlendu di i militenti femminili : « on ne les a jamais laissé dépasser un certain seuil de violence »… Dici ch’iddi avariani assicuratu i donni u trasportu d’armi e di splusivi e aiutatu à i Ricircati, ma chì l’attentati ùn erani micca in i so attribuzioni. In Corsica Suttana, hè appena sfarenti a situazioni: palesa un rispunsevuli, ma dinò donni cuncirnati, ch’unipochi – mancu una manata – ani fattu attentati. Saria statu cusì dinò in i gruppi di u Flnc prisenti in Cuntinenti, indù sò stati urganizati i « nuits bleues », longu à a storia di u muvimentu.
In u 1979, N F, una militenti chì campaia tandu in Marseglia, hè arristata. À l’epica, era a CSE (Cour de Sureté de l’Etat), una ghjuridizzioni d’eccezzioni disciolta in u 1981 da Mitterrand, chì ghjudicaia i parsoni accusati di minaccià a sicurità di u Statu. Ùn sarà micca prucissata NF. L’hà da essa inveci Colette Meynard, una insignanti « cuntinintali » di 33 anni, interpellata anch’idda in ‘ssi tempi.
A prima militenti cundannata pà participazioni à u Flnc ùn era micca Corsa!
‘Sta militenti di strema manca tandu, sindicalista SGEN-CFDT, hè cundannata, di luddu di u 1980, à cinqui anni di prighjò da a CSE, incù un « sursis » pà a mità di a pena. L’hè rimpruvaratu l’aiutu purghjatu à l’urganisazioni d’un viaghju à u Libanu, in Beyrouth, di marzu di u 1978, di dui militanti di u Flnc, Léon Alessandri è Laurent Covili, prucessati incun’idda. L’avia accumpagnatu in ‘ssu viaghju chì divia pirmetta a ricirca di una filiera d’armi e a participazioni à un allenamentu militari in un campu palestinesu.
Colette Meynard ùn hà micca participatu à a « furmazioni » militari. In i so dichjarazioni à i ghjudici, hà prisintatu u so rolu comu quiddu d’una guida, in Beyrouth, pà i dui militenti corsi. Dici chì ‘ssa funzioni era mutivata da a so simpatia pà i Palestinesi. Cumparisci libara à u prucessu, ma hè dopu incarciarata, e lampata fora di l’insignamentu. Hè stata difatti a prima di i donni cundannata pà leia incù u Flnc ! Hè sminticata oghji ‘ssa militenti, chì si n’hè morta in u 2012. A so sparizioni hè stata pocu è micca cunnisciuta in Corsica. Hà inveci avutu un umaggiu, tempu à u so intarru à Aubervilliers, da u PS, u muvimentu ch’idda avia ralliatu da parechji anni. Hè evucata Colette Meynard in u libru autobiograficu di Léon Alessandri è indè quiddi di Pierrot Poggioli cunsacrati à a storia di u Flnc.
Ùn era ancu fattu u prucessu di Colette Meynard, ed era sempri libara, quand’iddi sò stati arristati in Aiacciu dui giuvanetti d’una vintina d’anni, Laetitia Gasperi è Jackie Lucchini, di ghjinnaghju di u 1980, incù una trintina di militanti, pà a famosa Affari Bastelica Fesch. Sò stati i primi donni corsi imprighjunati pà una azzioni naziunalista è a mansa di lettari ricivuti in prighjò, quant’à d’altri riazzioni, provani a scumossa chì l’affari hà inghjinnatu in Corsica.
Dui donni arristati pà a dinuncia di l’Ufficina isulana di u S.A.C
L’uparazioni di u 1980 era stata cuurganizata à principiu da u Flnc è u muvimentu autunumistu APC, ma un divia micca piddà u versu ch’idda hà avutu, incù u ripiegamentu di u « commando » da Bastelica à Aiacciu, indù s’hè fattu intrappulà da i forzi di l’ordini à l’Hôtel Fesch. Si mittarani in mani à u Gign, dopu à dui ghjorni d’alta tensioni, indù ci so stati trè morti: dui civili, tumbati da i forzi di l’ordini è un Crs. A mediatisazioni ligata à ‘ss’evenimenti tragichi hà fattu cunnosci ancu di più a rialità chì vuliani palisà i militenti : l’esistenza, in Corsica, di « Francia« , una ufficina di u S.A.C (Service d’Action Civique). ‘Ssa struttura « barbouzarde » nata in u 1961 da u serviziu d’ordini gullista, hè stata rispunsevuli di parechji affari turbidi, viulenzi contra l’uppusanti à u guvernu di dritta, è ancu crimini. Sarà discioltu u S.A.C da u Guvernu sucialista elettu in u 1981. U gruppu dittu Francia avia urganizatu dighjà attentati contra strutturi è militenti naziunalisti è aviani prugrammatu l’ufficini paralleli di tumbà parechji rispunsevuli. Hè statu ricunnisciutu ‘ssu fattu da u Cummissariu Lucien Aimé-Blanc, in un libru publicatu in u 2006, L’indic et le commissaire (ed. Plon).
Dui donni à a machja!
In u 1980, l’una di i donni arristati, Laetitia Gasperi, sparita dipò in un accidenti, era militenti autunumista. Hè stata incarciarata quindici ghjorni. L’altra, Jackie Lucchini, sposa dopu di Pierrot Poggioli, era ligata à u Flnc. Hè stata imprighjunata un pocu più d’un mesi, à Fleury Mérogis. Tempa s’ss’evenimenti, l’hè tuccata à dui altri donni, trà quali SN, militenti vicina à u Flnc, di piddà a machja. Risurtarani dopu a vittoria di François Mitterrand, di maghju di u 1981, chì avia prumissu l’amnistia. Laetitia Gasperi è Jackie Lucchini ani in quant’ad’iddi, binificiatu, incù parechji altri militenti, di una richiesta d’archiviazioni (un « non-lieu »). Ùn faciani micca parti di l’accusati ghjudicati pà l’Affari Bastelica-Fesch di friaghju di u 1981 è chì sarani libarati pà via di l’amnistia prumulgata da i sucialisti.
Longu à i decennii 70-80, indù s’hè stampata a martirulugia naziunalista emblematica, ninsuna donna ci affacca. Si capisci, chì ninsuna ùn hà avutu una morti tragica: nè assassinata comu Guy Orsoni, in l’83, nè tumbata manipulendu splusivi, comu Stefanu Cardi, in l’84 o in un attentatu, comu Ghjuvan’Batti Acquaviva, in l’87. Dopu dinò, solu l’omini sò morti in circunstanzi simuli, ma a so evucazioni ùn hà più avutu u stessu statutu, in u mondu naziunalistu, pà via di a prisenza di tanti militenti assassinati tempa’ lla guerra fratricida di l’anni 90.
Una maghjina maschili
A longu à i tempi mitichi di u primu flnc, ninsuna donna ùn si stampa comu rifarenza di prima trinca, nè da « martira » di a causa, ma nemmancu da visu cunnisciutu, par esempiu comu rispunsevuli di u muvimentu o eletta à l’Assemblea di Corsica : solu l’omini riprisentani a voci naziunalista, ch’idda sighi quidda ligata à u Flnc, o l’altra, muderata è « ligualista ». Cuncirnindu « u Fronti », ninsuna donna ùn faci parti di a Dirizzioni di l’urganisazioni è ninsuna ùn hè mai stata portavoci in i cunfarenzi di stampa, à u decorum maschili è guerrieru. Hè una scantera femminili paradussali, s’iddu si faci contu à u rolu maiò d’uni pochi di donni, tandu, aldilà di i trasporti d’armi o distribuzioni di tracts è di u ghjurnali clandestinu chì si chjamaia U Ribellu. Erani prisenti difatti i donni in a priparazioni di ciarti cunfarenzi di stampa, aiutaiani à a scrittura d’articuli è ducumenti di fondu di u muvimentu. Ed’hè una donna, CV, chì hà cuurganizatu in u 1980 a fabricazioni è u trasportu da Pariggi sin’à a Corsica d’u « Livre Blanc » di u FLNC, sciutu da a stamparia di a LCR; a Ligue Communiste Révolutionnaire, u muvimentu trutskystu fundatu da Alain Krivine…
Dopu a ripresa di l’attentati, in u 1982, mentri ùn ci hè più a dritta à u Puteri ma un Guvernu sucialista, s’ani da ritirà ciarti donni di manca da u Fronti o d’un cerculu chì l’aiutaia. Hè una perdita poca impurtanti numericamenti, ma maiò puliticamenti
Sè qualchi donni si ni vani, à principiu di l’anni Uttanta, i militenti masci si facini più numarosi à u Flnc, àdilà di i prighjuneri sciuti pà via di l’amnistia. Dopu à l’affari Bastelica-Fech, parechji anziani autunumisti ralliani i ranghi clandestini. U militari hà da piddà a suprana annant’à u puliticu. S’arritrova ingaghjatu u Flnc in una radicalisazioni di a so azzioni. Hè nata supratuttu da dui fatti. U primu hè ligatu à i seguiti di l’Affari Orsoni, accaduta in u 1983 – chì hà sbuccatu annant’à una « vindetta » pulitica. U sicondu hè inghjinnatu da i riazzioni di pettu à l’arradichera di u muvimentu antinaziunalistu, a CFR (Corse Française et Républicaine), chì s’opponi ancu à i cuncerti di i gruppi culturali corsi. Sò tumbati da u Flnc parechji parsoni. Ninsuna donna ùn participighja à ‘ss’azzioni, è ninsuna ùn hè missa in mira. Ninsuna nemmancu ùn hè arristata pà ‘ss’attentati nè inculpata da apulugia di a viulenza, comu à sarani ciarti rispunsevuli maschili.
Donni suttu à i cuprifasci
S’accilirighjani à tempu parechji rumpituri à l’internu, sin’à l’implusioni di u Flnc. Cumincia à a fin’di l’Uttanta ed’hè più viditoghja à principiu di u Nuvanta, quand’affaccani dui « Fronti« . S’arradichighja tandu una diminsioni di a clandistinità di più in più « virilizata » è guerriera, incù uniformi più militarini è armi più putenti. Hè dinò tandu, paradussalmenti, chì avariani participatu i donni à ciarti cunfarenzi di stampa. Cusì saria statu in particulari -ma hè nigata- pà quidda di u Flnc Canal Historique, urganizata di ghjinnaghju di u 1996 in Tralonca. Ùn hè micca stata rivindicata ‘ssa feminisazioni puntuali di i ranghi, piattata suttu à i cuprifasci. U scopu era d’essa u più numarosi pussibuli, da pruvà à u Guvernu a so praputenza annantu a l’altri muvimenti.
Di pettu à a malamorti
Sò assenti inveci i donni militenti di a rialisazioni di l’attentati fratricidi chì insanguiniscini a Corsica da u 1993. Ninsuna nemmancu ùn hè tumbata nè ùn farà vindetta da par’idda. Una sola hà chjamatu publicamenti à fà la, tempu à a morti di u so maritu, ma vultarà più tardi annant’à i so paroddi.Affaccani supratuttu, à longu à l’intarri chì si suvitani, sutt’à maghjina d’ombri ammantati, ingirati da omini cuprifasciati è armati chì rendini umaghju à u mortu tirendu salvi d’onori. A ritualisazioni tucchendu u gennaru, in ‘ssi sceni funebri, hè maiori. A riguardu à l’usi d’u passatu di pettu à a malamorti, a rumpitura più simbolica hè l’assenza di paroddi publichi di i donni ch’ùn chjamani micca, in’ssi mumenti, à a vindetta, ancu sè ciarti à volini soca. Ùn hè difatti micca ciò chì hè dittu da quiddi chì parlarani à i media, in i ghjorni o mesi chì suvitani l’intarri. Una veduva di un militenti di u Flnc Canal Historique, tumbatu in u 1996, chì avia un zitidducciu, hà dichjaratu à a televisiò ch’idd’ùn vulia micca, pà iddu è pà a Corsica, di ‘ssa guerra fratricida. D’altri à l’inversu, ma ùn aviani persu à nimu, chì era tandu u primu attentatu contr’à un naziunalistu, ani sciaccamanatu à l’annunzia di a rivindicazioni publica, da u Flnc Canal Historique, di l’assassiniu di u so anzianu militenti Robert Sozzi. Hè stata fatta ‘ssa rivindicazioni da un commando vinutu à i Ghjurnati Internaziunali di Corti, d’austu di u 1993.
Dui donni avucati è dui FLNC
Hè temp’à ss’anni di piombu chì dui donni militenti ani da affaccà in a scena mediatica è pulitica, da riprisintà dui fazzioni naziunalisti. Sò tremindù avucati.
L’una, Marie-Josée Bellagamba, hè eletta à l’Assemblea di Corsica, da u 1992 à u 1998: hè stata a prima di i donni naziunalisti à entra indè ‘ssa stitutuzioni. Hè militenti d’u MPA, u muvimentu fundatu da Alain Orsoni, ligatu à u Flnc Canal Habituel. L’altra hè Marie-Hélène Mattei, una di i rispunsevuli tandu di a Cuncolta Naziunalista, ligata à u Flnc Canal Historique. Hè stata capilista à i Municipali di Bastia ma hè stata invalidata a so elezzioni. Hè stata rimpiazziata da u No 2 di a lista, Carlu Pieri. Hà da inveci participà à ciarti neguziazioni di u so muvimentu incù Charles Pasqua, ministru di l’Internu, eppò incù Jean-Louis Debré, chì u rimpiazza.
Marie-Hélène Mattei hà da puri varcà à spiccera da i curridori di u Puteri à l’ombri di i prighjò. A a fin’di dicembri di u 1996, hè arristata pà i so lei incù u Flnc Canal Historique, è più precisamenti pà cumplicità in un tentativu di racket fattu da ‘ssu muvimentu contr’à u Pdg di u Duminiu di Sperone. ‘Ssa missa in accusazioni ùn s’era mai vista, in u muvimentu naziunalistu, pà un avucatu, omu o donna. Inedita dinò, l’arristazioni d’una donna riprisintenti d’una urganisazioni in neguziazioni pocu nanzi incù u Guvernu. Starà pocu in prighjò: di marzu di u 1997, hè libarata suttu cuntrollu ghjudiziariu, aspittendu u so prucessu, in marzu di u 2000. Ùn hè micca incarciarata nemmancu tandu, ma inveci cundannata à quattru anni di prighjò – una pena ridutta in u 2001 à trè anni – trà quali unu annu suspesu. Hè stata dinò cundannata à cinqui anni di privazioni di dritti civichi.
D’austu di u 2000, hè stata missa in causa da l’avucatu Pascal Garbarini pà avè vulsutu mandà, cusi à dici iddu, una lettara à u rispunsevuli naziunalistu Carlu Pieri, tandu incarciaratu, incù una carta di telefuninu. Saria stata distrutta da Garbarini, chi saria statu incaricatu di trasmetta la.
Di luddu d’u 2001, hè statu mandatu à Marie-Hélène Mattei, in Bastia, un pacchettu splusivu. Hè a sola donna di u muvimentu ad’essa stata cunfruntata à ‘ssu tipu di minaccia.
A principiu di dicembri d’u 2003, hè radiata da l’Ordini di l’avucati, in seguita à a so cundanna di u 2000. Di luddu d’u 2007, hè dinò arristata, trè mesi, in u quadru di a stessa prucidura ma in u 2009, hè rilassata indè l’affari di racket. Hè inveci cunfirmata a so cundanna di trè anni suspesi, pà participazioni à u Flnc Canal Historique.
Una militenti « cundannata à morti »?
Parechji donni militenti di l’anni di piombu sò iddi turrati veduvi o urfani, pà via di a guerra fratricida.Sè ninsuna hè stata assassinata tandu, ciarti ussirvatori timiani ch’iddu ghjinghjissi ssu ghjornu, quand’iddu s’hè amparatu, in u 1995, ch’una donna saria stata citata in una lista di quattru militenti cundannati à morti da u flnc Canal Historique. L’infurmazioni hè stata data da u ghjurnalista Renaud Leblond, in un articulu sciutu in l’Express u 12 di ghjinnaghju di u 1995. S’idd’era cunfirmata a veracità di ‘ssu fattu, ciò chì paria, era una minaccia tandu inedita, in a storia di i muvimenti clandestini corsi. Affacarà solu à principiu di l’Anni 2000, dunqui dopu à l’Accordi di Migliacciaru, incù u pacchettu splusivu mandatu à Marie-Hélène Mattei è d’urigini micca autentificata, aldilà di a vuciata. Indè u 1995, ùn avia micca avutu seguita ‘ssa minaccia contr’à una donna. Soca ani capitu i cummanditarii chì tumbà una militenti era francà a linia rossa? Da a fin’ di u 1994, principiaia una risposta femminili putenti contr’à u maceddu, era a nascita di u Manifeste pour la vie. ‘Ssa mubilisazioni hà podassi fattu rializà i cunsiquenzi maiò, in’ssu cuntestu, di l’assassiniu d’una donna? Un si sà. A più ghjovana di i portavoci di u Manifeste, Serena Battestini, hè stata a fiddola d’unu di i primi rispunsevuli di u Flnc, Nanou Battestini.
Aldilà di u Manifeste, parechji donni naziunalisti di tutti i muvimenti ani scumbatuttu, di modu infurmali, pà l’appacera. S’hè materializata a ricunciliazioni incù « l’Accordi di Migliacciaru », di luddu di u 1999.
A « pista agricola »
Dopu à l’assassiniu d’u prifettu Erignac, di friaghju di u 1998, una mansa di Corsi, è monda donni à mezzu, sò interpellati. Una parti d’iddi erani cumpagni o parenti di militenti, micca militenti iddi stessi. Un sò micca stati incarciarati, aldilà di i ghjorni di a guardiacustodia, à l’infora d’una: Fabienne Maestracci, arristata di marzu di u 1998. Era ligata, pà via d’u so cumpagnu, à a ditta pista agricola, aparta da u Prifettu Bonnet. Hè stata a più longa « caccia à i streghi » di a storia corsa ughjinca: i pruciduri ghjudiziari, chì ani cuncirnatu dicini d’isulani, si sò compii pà ciarti solu 18 anni dopu! Fabienne Maestracci hè stata incarciarata 13 mesi in Fleury-Mérogis. Ùn hè inveci micca ligata a prucidura à una azzioni di u flnc, chi l’affari Erignac hè stata rivindicata da u gruppu di l’Anonimi. L’accusata ùn sarà micca ghjudicata, dopu a so longa incarcerazioni privintiva!
Hè stata dinò ligata à l’Affari Erignac a missa in esamini, tardiccia idda, in u 2007, d’una antra militenti, Patrizia Gattaceca, universitaria ma dinò puetessa è cantarina famosa dipò u Sittanta. Hè accusata d’avè datu l’uspitalità dui mesi, in u 2002 è 2003, à Yvan Colonna, ricircatu da u 1999 è arristatu in u 2003. Hà sempri nigatu a so participazioni à l’assassiniu di u Prifettu, ma hè statu cundannatu à vita.
Patrizia Gattacceca hè stata idda lacata in libartà suttu cuntrollu ghjudiziariu, ma cundannata, in Parigi, in u 2010, pà « recel de malfaiteur en relation avec une entreprise terroriste » è ancu … « association de malfaiteurs », à trè anni di pena suspesa – ridutti à dui anni, in maghju di u 2013. S’aggiunghji à ssa cundanna cinqui anni di privazioni di ditti civichi, civili è familiali! Una pena unica, in Corsica, pà una militenti mamma di famidda è eletta.Hè l’unica donna ghjudicata pà u so ingaghjamenti naziunalistu chì era eletta – cunsigliera municipali in Bastia- à u mumentu d’a so cundanna. ‘Ssa funziuni elettiva cuncirnighja dipò a missa in anda di a Parità monda donni Cunsiglieri à l’Assemblea di Corsica Hè monda nanzi a parità chì Patrizia Gattaceca era militenti idda, da a so ghjuventù! Ùn era inveci micca in una urganisazioni clandestina.
Mimorii di donni
Sè Patrizia Gattaceca hà scrittu monda puesii è canzoni chì palesani a so passioni pà a Corsica, ùn n’hà micca par avà publicatu un libru annant’à u so parcorsu ghjudiziariu. Cusì l’hà fatta inveci Fabienne Maestracci, chì hà cuntatu a so incarciarazioni in una opara intitulata Les murs de vos prisons (ed Albiana, 2001). Hè stata libarata suttu cuntrollu ghjudiziariu è sbuccarà a prucidura, comu pà l’insemi di l’ultimi isulani cuncirnati da a pista agricola, annantu à un mozzioni d’archiviazioni ( « non-lieu »)! Sfarenti hè statu dunqui u so parcorsu à quiddu di Marie-Hélène Mattei, chì hà scrittu anch’idda un libru, in u 2000, Le prix du silence (ed Michel Lafon).
Luntanu à ssi scritti autobiografichi, Jackie Lucchini-Poggioli, chì hè stata incù Laetitia Gasperi, a prima militenti incarciarata, hà sceltu, idda, di parlà di l’insemi di i donni militenti naziunalisti, cuntistualizendu a so storia incù quidda di l’ingaghjamentu femminili in Corsica, in u XXu seculu. Hè u sughjettu di u studiu intitulatu La longue marche des femmes corses, prisentu in u libru cullitivu Une dramaturgie corse (ed Autrement, 2002). In un ducumintariu intitulatu Donni corsi: Eppuri si sò mossi! », Jackie Lucchini-Poggioli conta più pricisamenti a storia femminili isulana pulitica, trà u Sittanta à u 2001.
Tratta inveci di l’ingaghjamentu ughjincu di parechji donni in dui altri filmi, bislingui. Indè Malastoria, sciutu in u 2017, hà raccoltu i tistimunianzi di militenti, comu Serena Bartoli, è mammi è sposi di prighjuneri. Indè Donni di Corsica: Paroddi cruciati, sciutu in u 2019, conta u parcorsu di parechji attrici di a sucità civili d’oghji, trà quali dui naziunalisti, Ghjermana de Zerbi, antropologa è femminista storica, è Davia Benedetti, universitaria, baddarina è militenti di Cori in Fronti.
Dipò l’addii à l’armi di u Flnc, in u 2014, a quistioni di l’ingaghjamenti femminili naziunalistu ùn cuncirnighja più a clandistinità, ma a rilazioni di i donni à a viulenza in u campu publicu, in u quadru d’azzioni puntuali. Parechji sò stati intirpellati, dopu à mubilisazioni indù ci sò stati acciuffi incù i forzi di l’ordini. Cusì hè stata pà Davia Benedetti, chì era tempu à a so interpellazioni studienti è sindicalista à Ghjuventù Paolina, Serena Bartoli, membru idda di Ghjuventù Independentista, Elodie Pieri, militenti di Corsica Libara è a so fiddola Lisandra.
‘Ssi trè ultimi militenti sò stati arristati di ghjinnaghju di u 2014, à u lindumani d’una manifestazioni in Corti indù ci era statu u tazzu incù i forzi di pulizza. Sò stati inculpati di viulenza à l’incontru d’agenti di a forza publica. Sò i soli donni naziunalisti ad’ essa stati missi in esamini pà ‘ssu mutivu. Ùn sò micca stati incarciarati. Elodie Pieri l’era stata inveci di ghjinnaghju di u 2004, in Fleury-Mérogis, pà a so participazioni, comu direttrici cummerciali o azziunaria, à diversi Sucietà accusati di finanzià u Flnc Canal Historique, chì avia comu respunsevuli, à u parè di i ghjudici, u so babbu Carlu Pieri. In u 2014, Elodie Pieri ùn hè micca stata incarciarata, ma missa suttu cuntrollu ghjudiziariu. A so fiddola Lisandra è Serena Bartoli sò stati piazzati iddi in libertà vigilata, ch’ùn aviani micca 18 anni quand’iddi sò stati arristati.
Dipò u 2014, à l’incuntrariu d’omini, ùn sò più stati interpellati donni pà attentati, nè ingaghjati in azzioni contr’à u Statu à visu scupartu chì ani fattu u tazzu, comu l’uccupazioni di a Prifittura in friaghju di u 2021 da una vintina di giovani militenti, tutti masci, pà dinunzià a situazioni di i prighjuneri di u commando Erignac, liberabili in cundiziunali da parechji anni ma mancu avvicinati in i prighjò di Corsica.
45 anni dopu a nascita di u Flnc, s’iddu si fighjula da vicinu i seguiti ghjudiziari di l’ingaghjamentu femminili ligatu à u muvimentu naziunalistu, si palesa un fattu maiò: da u Sittanta, à mezzu à i cintinai di militenti chì sò stati imprighjunati – micca solu interpellati è missi in esamini- i donni sò pocu numarosi. Ci n’hè cinqui. A l’infora di Colette Meynard, un pocu più anzianetta, s’ssa manata, comu Patrizia Gattaceca, hè da a stessa generazioni, ditta « a Leva di u Sittanta« . Cusì hè dinò pà a militenti chì avia presu a machja indè l’Uttanta, SN. A u mumentu di i fatti, ssi donni aviani trà una vintina d’anni è una quarantina.
Sei prighjuneri femmini, in a storia naziunalista
Annant’à i donni chì sò stati incarciarati, solu trè sò stati ghjudicati è pà fatti ligati direttamenti à u flnc: Colette Meynard, ch’un era nè Corsa nè naziunalista, Marie-Hélène Mattei è Elodie Pieri. A più longa incarciarazioni femminili hè quidda d’una militenti ch’ùn hè micca stata cundannata, Fabienne Maestracci! A più longa pena dumandata hè stata quidda di Colette Meynard! Un c’hè più donna militenti in prighjò dipò u 2007. L’ultima cundannata in Pariggi, in u quadru d’una prucidura antitarrurista, senza essa idda stessa ligata à un muvimentu clandestinu, hè Patrizia Gattaceca in u 2013. Ùn hè inveci micca stata incarciarata in priventiva nè cundannata à una pena di prighjò ferma, ma suspensiva.
I ditinzioni di i donni sò stati curti, s’iddi si paragunighjani à quiddi di monda militanti masci: pà i più longhi, da otti anni à a vita sana, pà i trè inculpati di l’Affari Erignac, è 25 anni pà Charles Santoni, chì hà fattu a tutalità di a so pena. Una raghjò à l’asimetria di i cundanni à riguardu à u gennaru: ninsuna donna ligata à u muvimentu naziunalistu corsu ùn hè stata inculpata pà un attentatu, ancu menu pà avè fattu corri u sangui. ‘Ssa situazioni rinvia à un prufilu atipicu di u Naziunalisimu corsu, cuncirnindu u gennaru, à riguardu à l’Eta basca è l’Ira irlandesa. Parechji donni di ‘ssi dui muvimenti sò stati cundannati pà attentati chì ani fattu morti è feriti è sò stati incarciarati dicini d’anni. Ciarti Baschi sò sempri in prighjò dipò più di vint’anni.
In quantu à i donni militenti d’u Fronti, setti anni dopu à l’addiu à l’armi di ‘ssu muvimentu, stani guasgi tutti indè l’ombra. Un volini micca tistimunià o ùn sò micca stati sullicitati pà fà la. Soca sarà u casu in a tesa priparata à l’Università di Corsica da Caroline Torres, chì travadda annant’à i muvimenti naziunalisti è femministi corsi? Par avà, a sola donna chì, senza essa stata cunnisciuta pà una incarcerazioni o una cundanna, hà cuntatu, in u situ Cafebabel #Blue Border, u so sustegnu à l’azzioni clandestina, hè stata Dominique Giacomoni, 63 anni.
Anch’idda faci parti d’a Leva di u Sittanta. Hè oghji militenti in u muvimentu autunumistu è femminista Donne di manca , fundatu da Anne-Laure Cristofari in u 2019. Pricisighji puri Dominique Giacomoni chì a so azzioni, indè l’anni Uttanta, hè stata limitata à u trasportu d’armi. Ninsuna militenti ùn hà rivindicatu publicamenti, par avà, a so participazioni à attentati. ‘Ssa parodda esciarà podassi da qui à pocu, ma hè monda simbolica a diminsioni attimpata d’a so emergenza.
In u passatu, hè stata dinò à spessu tardiccia a parodda di i donni isulani à riguardu à parechji evenimenti storichi à qual’ani participatu, ancu i più gluriosi.
L’appannaghju maschili di l’armi
Monda donni corsi, Risistenti di a Siconda Guerra, ani aspittatu anni è anni nanzi di parlà di u so ingaghjamentu contr’à l’Uccupanti. Ciarti si ni sò morti senza dilla mai! Ancu tempa’lla guerra, d’altronda, ùn ani micca participatu dirittamenti i donni isulani à i cumbatti armi in mani. Sè ciarti futugraffii mostrani giuvanetti incù fucili, sò ricustituzioni fatti à a Libarazioni. Sè i donni paisani cunnisciani l’armi, tanti prisenti in Corsica, ed’erani boni à manià li, ùn l’ani micca piddati, tempa’lla guerra.
Luntanu à ciarti visioni mitologichi, l’usi corsi à riguardu à l’armi, monda maschili, spiega a piazza marginali di i donni militenti indè a viulenza clandestina naziunalista. Sè uni pochi, indè l’Anni 70-80, marcati da u feminisimu, ani scuzzulatu i normi di gennaru è participatu à qualchi attentati, i codici lucali l’ani fattu vultà à spiccera à un rolu più tradiziunali. Ani lasciatu à l’omini l’appannaghju di l’armi è u puteri tarribuli di fà corri u sangui : un puteri difatti valurizatu da seculi è seculi, è storicamenti pruibitu da a Leggi scritta di l’omini, indè monda Armati è sin’à pocu, à u gennaru chì dà a vita.